Τα σημάδια: Ο... νομός Αιτωλοακαρνανίας, ο Καραμανλής κι ο... Λεμονής! | AgrinioPress\nΑρχική/Pressαρίσματα/Τα σημάδια: Ο… νομός Αιτωλοακαρνανίας, ο Καραμανλής κι ο… Λεμονής!\nΤα σημάδια: Ο… νομός Αιτωλοακαρνανίας, ο Καραμανλής κι ο… Λεμονής!\n23/03/2017 , 13:53\nΌλο και πιο ανησυχητικό είναι το φαινόμενο της εμφάνισης κάποιων σημαδιών που δείχνουν ότι πάμε πίσω στο χρόνο. Είναι κάποια πράγματα που δεν μπορεί να γίνονται παρά μόνο αν γυρνάμε δέκα ή και παραπάνω χρόνια πίσω. Πρώτα και κύρια μίλησε ο Κώστας Καραμανλής! Είπε να χαρεί με το θέμα του Βατοπεδίου και δεν κρατήθηκε ξεχνώντας ότι είχε οκτώ χρόνια να κάνει ολόκληρη δήλωση. Αμ το άλλο;\nΣτο προτελευταίο δελτίο Τύπου που έβγαλε ο δήμος Αγρινίου για το πρόγραμμα επισιτιστικής και άλλης βοήθειας, το γνωστό “ΤΕΒΑ” λέει πάνω-πάνω ψηλά: “Νομός Αιτωλοακαρνανίας”! Είπαμε, να μη λέει μέσα καθόλου περιφέρειες και αντιπεριφέρειες αλλά όχι κι έτσι! Νομός; Μα έχουν καταργηθεί οι νομοί εδώ και χρόνια, Περιφερειακές Ενότητες τις λέμε. Άσε που μας γλίτωσε από την τρέλα με την πρωτεύουσα του νομού. Είναι δυνατόν να έχουν μείνει τα έγγραφα ως είχαν;\nΕδώ πήγε προπονητής στον Ολυμπιακό ο Λεμονής, θα μου πεις… Σωστά. Τι άλλο μένει δηλαδή; Να κυβερνήσει ο Σημίτης και να παρουσιάσει το πρώτο 500ρικο από το ΑΤΜ σε…δραχμές; Ήμαρτον!\nΛέτε να έχουν δίκιο εκείνοι που λένε ότι τα ρολόγια ξημερώματα Κυριακής πρέπει να γυρίσουν μία ώρα και…50 χρόνια πίσω;\nη συντακτική ανησυχούσα μονάδα


Συνελήφθη για κλοπή στη Χαλκίδα - STEREA NEWS\nΣυνελήφθη άμεσα ημεδαπός, χθες (21-11-2020) αργά το βράδυ στη Χαλκίδα, από αστυνομικούς του Τμήματος Άμεσης Δράσης Χαλκίδας, για κλοπή. Ειδικότερα ο ανωτέρω, αφαίρεσε ξυλεία αξίας 100 ευρώ, από αύλιο χώρο οικίας ιδιοκτησίας ημεδαπής, όμως η πράξη του έγινε αντιληπτή\nΣυνελήφθη άμεσα ημεδαπός, χθες (21-11-2020) αργά το βράδυ στη Χαλκίδα, από αστυνομικούς του Τμήματος Άμεσης Δράσης Χαλκίδας, για κλοπή.\nΕιδικότερα ο ανωτέρω, αφαίρεσε ξυλεία αξίας 100 ευρώ, από αύλιο χώρο οικίας ιδιοκτησίας ημεδαπής, όμως η πράξη του έγινε αντιληπτή και συνελήφθη από τους προστρέξαντες αστυνομικούς.\nΣυνελήφθη ημεδαπός, χθες (21-11-2020) το απόγευμα στη Χαλκίδα, από αστυνομικούς της Α’ Ο.Π.Κ.Ε. του Τμήματος Ασφαλείας Χαλκίδας, για κατοχή ναρκωτικών.\nΕιδικότερα, μετά από έλεγχο που διενεργήθηκε, βρέθηκε στην κατοχή του και κατασχέθηκε μία αυτοσχέδια συσκευασία που περιείχε μικροποσότητα ηρωίνης.


Λεκαβίτσιους: «Έφυγα από τον Παναθηναϊκό γιατί ήθελα να παίζω περισσότερο» (pics) – Panathinaikos Kosmos\nΛεκαβίτσιους: «Έφυγα από τον Παναθηναϊκό γιατί ήθελα να παίζω περισσότερο» (pics)\nΟ Λούκας Λεκαβίτσιους μίλησε για τον λόγο που έφυγε από τον Παναθηναϊκό ΟΠΑΠ, αποκάλυψε ότι λατρεύει να παίζει στο ΣΕΦ, ενώ στάθηκε στους Γιασικεβίτσιους και Καλάθη. «Υποκλίθηκε» στα ντέρμπι αιωνίων και έδειξε πόσο του λείπει ο freddo cappucino.\nΠέρασε 2 χρόνια στην Ελλάδα για χάρη του Παναθηναϊκού ΟΠΑΠ και πανηγύρισε ισάριθμα πρωταθλήματα, στην πρώτη φορά που έφυγε μακριά από τη Λιθουανία.\nΠλέον γύρισε στα πάτρια εδάφη για λογαριασμό της Ζαλγκίρις, η οποία κοντράρεται στο ΣΕΦ με τον Ολυμπιακό (21:30) για την 8η αγωνιστική της Euroleague.\nO Λούκας Λεκαβίτσιους (την ώρα που έπαιζε ο Παναθηναϊκός με την Άλμπα, ματς το οποίο έχασε στην 2η παράταση) για τις όμορφες στιγμές του στους… πράσινους, τον λόγο που έφυγε από την ελληνική ομάδα, ενώ παραδέχθηκε πως ήταν πολύ τυχερός υπήρξε που συμπαίκτης του Νικ Καλάθη.\n«Υποκλίθηκε» στον Σαρούνας Γιασικεβίτσιους, ενώ εκφράστηκε με τα καλύτερα λόγια για τους Ρικ Πιτίνο και Τσάβι Πασκουάλ.\nΜπορεί να έκατσε 2 σεζόν στην χώρα μας, αλλά δεν πρόκειται να ξεχάσει τα ντέρμπι των αιωνίων, τα οποία χαρακτήρισε τα κορυφαία στον κόσμο! Όπως και δεν πρόκειται να ξεχάσει το freddo cappucino!\nΒρισκόσουν στον Παναθηναϊκό μέχρι το καλοκαίρι και μετά επέστρεψες στη Λιθουανία για χάρη της Ζαλγκίρις. Υπάρχουν κάποιες στιγμές που κρατάς και ξεχωρίζεις από την πορεία σου στο «τριφύλλι»;\n«Έχω υπέροχες αναμνήσεις από αυτά τα 2 χρόνια που πέρασα στον Παναθηναϊκό. Πιστεύω πως βελτιώθηκα ως παίκτης. Ήταν η πρώτη μου σεζόν εκτός Λιθουανίας. Έχω να θυμάμαι πολλά όμορφα πράγματα. Τίτλους, πρωταθλήματα, αλλά και κάποια ξεχωριστά ματς κόντρα στον Ολυμπιακό, τα οποία είναι απίστευτη εμπειρία για μένα»\nΝιώθεις τυχερός που έζησες την ατμόσφαιρα του ντέρμπι Παναθηναϊκού-Ολυμπιακού;\n«Ναι δεν υπάρχει αμφιβολία για αυτό. Είμαι πολύ τυχερός που έχω ζήσει την ατμόσφαιρα του ελληνικού ντέρμπι. Θεωρώ πως είναι το καλύτερο ντέρμπι σε όλο τον κόσμο. Νιώθω ευγνώμων που το έζησα, που ήμουν και εγώ κομμάτι τους».\nΑν σου ζητούσα να διαλέξεις έναν παίκτη για να φέρεις από τον Παναθηναϊκό στη Ζαλγκίρις, ποιος θα ήταν αυτός και γιατί;\n«Έχω πολύ καλή σχέση με όλους τους πρώην συμπαίκτες μου. Θα διάλεγα τον Ντίνο Μήτογλου. Ήμασταν μαζί στο δωμάτιο. Είναι ένας εξαιρετικός συμπαίκτης και για αυτό τον λόγο τον επιλέγω».\nΟ χρόνος του στον Παναθηναϊκό δεν ήταν αυτός που ήθελε, με τον ίδιο να παραδέχεται πως ήταν πολύ δύσκολο να αλλάξει αυτό, αφού ο Καλάθης έκανε εκπληκτικά ματς. Για τον αρχηγό του Παναθηναϊκού ανέφερε πως ήταν πολύ τυχερός που τον είχε συμπαίκτη.\nΘεωρείς πως άξιζες περισσότερο χρόνο συμμετοχής στους «πράσινους»;\n«Δεν ξέρω. Όλοι γνωρίζουν πως ο Νικ είχε μια απίστευτη σεζόν και συνεχίζει ακόμα και τώρα να παίζει εξαιρετικά. Σκέφτομαι πως θα μπορούσα να παίζω περισσότερο, αλλά η κατάσταση δεν ήταν εύκολη. Το να βρίσκομαι δίπλα στον Νικ Καλάθη ήταν πολύ δύσκολο σχετικά με τον χρόνο συμμετοχής μου. Έτσι είμαι πολύ χαρούμενος που βρίσκομαι εδώ στη Ζαλγκίρις για να πάρω περισσότερο χρόνο».\nΠροσπάθησες να πάρεις κάποια συμβουλή ή στοιχείο από τον Καλάθη για να το κρατήσεις και στη συνέχεια της καριέρας σου;\n«Νομίζω η νοοτροπία του και ο χαρακτήρας του. Είναι νικητής, προσπαθεί να πάρει κάθε παιχνίδι, είναι ηγέτης. Είμαστε πολλοί διαφορετικοί παίκτες. Είναι καλύτερος πασέρ από μένα, ενώ εγω θέλω να σκοράρω περισσότερο. Ο τρόπος που χειρίζεται ένα ματς και η ηγετική του ικανότητα είναι απίστευτη. Είμαι πολύ τυχερός και χαρούμενος που μου δόθηκε η ευκαιρία να παίξω μαζί του και να τον αντιμετωπίσω στις προπονήσεις».\nΈχεις δουλέψει με σπουδαίους προπονητές όπως ο Ρικ Πιτίνο, Τσάβι Πασκουάλ και ο Σάρας Γιασικεβίτσιους τα τελευταία 2 χρόνια. Τι έχεις μάθει από εκείνους;\n«Έμαθα πάρα πολλά από αυτούς τους 3 προπονητές. Είναι διαφορετικοί. Ο Τσάβι έχει πάρα πολλά πράγματα για την τακτική. Ίσως μοιάζει λίγο με τον Σάρας. Το παιχνίδι του Πιτίνο έχει ελευθερία. Μας δίνει παραπάνω κίνητρα πριν από τα ματς, βγάζει εξαιρετικές ομιλίες για να μας τονώσει. Είναι πολύ σημαντική εμπειρία για μένα που είχα την ευκαιρία να δουλέψω με αυτούς τους 3 εξαιρετικούς προπονητές».\nΤο κεφάλαιο Γιασικεβίτσιους, ο χρόνος συμμετοχής και οι θρύλοι Σπανούλης-Πρίντεζης\nΠόσο σημαντικό για την Ζαλγκίρις να έχει έναν θρύλο του λιθουανικού μπάσκετ, σαν τον Σάρας στον πάγκο της;\n«Είμαστε πολύ τυχεροί και χαρούμενοι που τον έχουμε στη Ζαλγκίρις. Είναι ένας εκ των κορυφαίων παικτών στην Ευρώπη. Ειδικά για μένα που είμαι point guard. Και αυτός έπαιζε στην ίδια θέση και ξέρει πολύ καλύτερα τη δουλειά μας. Όλοι οι παίκτες είναι χαρούμενοι. Βοηθάει τους πάντες να βελτιωθούν και ξέρει πως να εκμεταλλεύεται τα πλεονεκτήματα κάθε παίκτη του. Ελπίζω να μείνει στη Ζαλγκίρις για αρκετό καιρό».\nΉταν δύσκολο για τον Γιασικεβίτσιους να σε πείσει να πας στη Ζαλγκίρις;\n«Όχι δεν ήταν δύσκολο. Μου μίλησε λίγο ο Σάρας και σίγουρα δεν ήθελα να μείνω στον Παναθηναϊκό εξαιτίας του χρόνου συμμετοχής. Ήθελα να παίζω περισσότερο και νομίζω πως ήταν η καλύτερη επιλογή για μένα να έρθω στη Ζαλγκίρις για να έχω περισσότερα λεπτά. Ήταν εύκολο να έρθω στη Ζαλγκίρις».\nΓια το αν θεωρεί πως ο Σάρας μπορεί να γίνει head coach στο ΝΒΑ, ανέφερε: «Είναι μια πολύ δύσκολη ερώτηση. Δεν νομίζω πως είναι προπονητής στυλ ΝΒΑ, αλλά ποτέ δεν ξέρεις. Δεν νομίζω πως θέλει να πάει στο ΝΒΑ. Όμως θέλει να βελτιωθεί, όπως και κάθε παίκτης. Έτσι και ο Σάρας αναζητά την βελτίωση του ως προπονητής. Θέλει να βρίσκεται πάντα στο υψηλότερο επίπεδο»\nΓια τη Ζαλγκίρις ακολουθεί το ματς στο ΣΕΦ κόντρα στον Ολυμπιακό, με το γήπεδο των Πειραιωτων να αποδεικνύεται φιλόξενο στις τελευταίες επισκέψεις των Λιθουανών. Ο Λούκας να έδωσε την δικιά του εκδοχή.\nΣε λίγες ώρες έχετε το ματς κόντρα στον Ολυμπιακό στο ΣΕΦ (21:30). Θεωρείς πως η εμπειρία σου από τα ντέρμπι αιωνίων τα τελευταία 2 χρόνια θα σε βοηθήσει;\n«Δεν νομίζω πως σημαίνει κάτι. Για μένα είναι ένα απλό παιχνίδι. Πάντως στα 2 χρόνια που ήμουν στον Παναθηναϊκό, ήταν ξεχωριστά για μένα. Φέτος δεν παίζω πια στον Παναθηναϊκό και έτσι είναι ένα απλό ματς Euroleague»\nΗ Ζαλγκίρις έχει χτίσει καλή παράδοση στα εκτός έδρας ματς με τον Ολυμπιακό τα τελευταία χρόνια (2 στα 2 στη regular season και τον απέκλεισε στα playoffs του 2018). Πιστεύεις πως αυτό θα παίξει ρόλο για το ματς που έρχεται;\n«Πρέπει να ξεχάσουμε όλες τις νίκες που έχει κάνει η ομάδα στην έδρα του Ολυμπιακού. Κάθε ματς είναι μια νέα ιστορία. Έτσι και αύριο είναι ένα νέο ματς και όλα μπορούν να συμβούν. Πιστεύω πως είμαστε έτοιμοι να παίξουμε και να κερδίσουμε».\nΓια το γεγονός πως θα αντιμετωπίσει δύο θρύλους της Euroleague κόντρα στον Ολυμπιακό, τον Βασίλη Σπανούλη και Γιώργο Πρίντεζη, απάντησε: «Όλα τα ματς της Euroleague είναι ιδιαίτερα, αφού έρχομαι αντιμέτωπος με ποιοτικούς παίκτες. Είναι πολύ καλοί σε αυτό που κάνουν. Ο Σπανούλης και ο Πρίντεζης είναι θρύλοι. Νιώθω καλά όταν τους αντιμετωπίζω. Κοντράρομαι με 2 από τους καλύτερους παίκτες στην Ευρώπη. Το αυριανό ματς θα είναι ακόμα μια ευκαιρία να τους αντιμετωπίσω»\nΚαμπάτσο, freddo cappuccino και το ΣΕΦ που λατρεύει να παίζει\nΠοιος είναι ο δυσκολότερος αντίπαλος που αντιμετώπισες στη Euroleague;\n«Δύσκολο να διαλέξω μόνο έναν. Υπάρχουν πολλοί καλοί παίκτες στη διοργάνωση. Είναι πολύ δύσκολο όταν πρέπει να αντιμετωπίσεις τον Καμπάτσο. Πάντως υπάρχουν αρκετοί σπουδαίοι παίκτες και δεν είναι καθόλου εύκολο να επιλέξεις μόνο έναν. Υπάρχει μεγάλη ποιότητα στη διοργάνωση».\nΣου λείπουν κάποια πράγματα που έκανες στην Ελλάδα και πλέον τα έχασες στη Λιθουανία;\n«Nαι σίγουρα. Η Αθήνα είναι μια πανέμορφη πόλη. Πρώτα απ’ όλα μου λείπει ο καιρός της Αθήνας. Έκανε πολύ καλό καιρό εδώ πέρα και το απολάμβανα. Μου λείπουν πολλά πράγματα. Σίγουρα το freddo cappuccino (γέλια). Θυμάμαι και μερικά υπέροχα εστιατόρια. Δεν είχα πολλούς φίλους εδώ, αφού οι περισσότεροι βρίσκονται στη Λιθουανία. Όμως με επισκέπτονταν εδώ στην Αθήνα και περνούσαμε υπέροχα. Σκέφτομαι να επισκεφθώ πάλι στην Ελλάδα το καλοκαίρι».\nΔεν θα μπορούσε να μην σχολιάσει την ανάληψη της τεχνικής ηγεσίας της Εθνικής από τον Ρικ Πιτίνο: «Είναι μια απόφαση της Ελληνικής Ομοσπονδίας. Για εμάς τους Λιθουανούς είναι διαφορετικό. Πάντα διαλέγουμε Λιθουανούς παίκτες και Λιθουανούς προπονητές. Δεν είναι κάτι που σκεφτόμαστε, το να φέρουμε δηλαδή κάποιον από άλλη χώρα, αλλά γνωρίζω πολύ καλά ότι είναι ένας εξαιρετικός προπονητής. Τον είχα στον Παναθηναϊκό και είμαι σίγουρος πως θα βοηθήσει την Ελλάδα»\nΤην περσινή σεζόν ήταν αντίπαλος με τον Ζακ ΛεΝτέι στα ντέρμπι του Παναθηναϊκού με τον Ολυμπιακό, όμως φέτος είναι συμπαίκτες. Ο Λούκας παραδέχθηκε πως αρκετές φορές θυμούνται τις μάχες τους και κάνουν πλάκα: «Ναι μερικές φορές μιλάμε για αυτό. Μας λείπουν αυτά τα ντέρμπι πάρα πολύ. Η Αθήνα είναι καταπληκτική και δεν είναι σαν την Λιθουανία. Στη χώρα μου έχουμε μεγάλη κόντρα με την Ρίτας. Κάθε φορά που παίζουμε μαζί τους, η ατμόσφαιρα είναι εντελώς διαφορετική. Δεν είναι όμως σαν την Ελλάδα».\nΆποψη των περισσοτέρων είναι πως φέτος η Euroleague είναι πιο ανταγωνιστική από κάθε άλλη φορά, σε κάτι που συμφώνησε και ο γκαρντ της Ζαλγκίρις: «Πιστεύω πως φέτος είναι η πιο σκληρή και ανταγωνιστική σεζόν. Βλέπουμε πόσο δύσκολο είναι να φτάσεις στη νίκη. Κάθε χρόνο η Euroleague γίνεται καλύτερη και φέτος έχει φτάσει σε ένα εκπληκτικό επίπεδο. Ο καθένας μπορεί να νικήσει τον οποιονδήποτε. Είναι η πιο δύσκολη Euroleague, δεν αμφισβητείται αυτό».\nΌταν ρωτήθηκε για το μεγαλύτερο πλεονέκτημα της Ζαλγκίρις, η απάντηση του ήταν ξεκάθαρη. Σαρούνας Γιασικεβίσιους!: «Πιστεύω πως το μεγαλύτερο πλεονέκτημα μας είναι ο προπονητής μας και το σύστημα που παίζαμε. Το ξεκίνημα της σεζόν δεν ήταν εύκολο. Χρειαζόμαστε κάποιο χρόνο για να καταλάβουμε την φιλοσοφία και το σύστημα του Σάρας, αλλά θεωρώ πως σιγά-σιγά βελτιωνόμαστε και τα καταφέρνουμε περίφημα».\nΣτο τέλος αναφέρθηκε στο ΟΑΚΑ και τη Zalgirio Arena, δύο από τις «καυτές» έδρες της Euroleague: «Μερικές φορές όταν παίζεις στην έδρα σου, η αντίπαλη ομάδα έρχεται και απολαμβάνει την ατμόσφαιρα. Παίζει ακόμα καλύτερα. Για παράδειγμα εγώ λατρεύω να παίζω στο ΣΕΦ κόντρα στον Ολυμπιακό, γιατί όλοι είναι εναντίον μου. Έχω έξτρα κίνητρο για αυτό το ματς. Άρα θεωρώ πως μερικές φορές είναι μειονέκτημα να έχεις καυτή έδρα. Πάντως ήμουν τυχερός που είχα τη δυνατότητα να παίξω μπροστά στους φιλάθλους του Παναθηναϊκού, οι οποίοι είναι εκ των καλύτερων στην Ευρώπη. Και τώρα αγωνίζομαι στη Ζαλγκίρις που επίσης έχει φοβερούς φιλάθλους. Είμαι πάρα πολύ τυχερός».\nΊσως …αλλάζει ο Μολό!


Η Αθήνα από ψηλά! - athensattica.gr\nΑρχική > Ειστε εδω; > Τι να κανετε; > Η Αθήνα από ψηλά!\nΌταν κοιτάς από ψηλά, μοιάζει ο κόσμος ζωγραφιά», έλεγε ένα παλιό, αγαπημένο τραγούδι. Πράγματι, από ψηλά, η Αθήνα μοιάζει με πόλη μαγική! Από πολλά σημεία της μπορεί κανείς να απολαύσει μια βόλτα, ένα ρομαντικό δείπνο, ένα δροσερό κοκτέιλ, έναν καφέ, αλλά, πάνω από όλα, υπέροχη θέα! Ας δούμε κάποια από αυτά…\nΑνηφορίζοντας από τα γραφικά δρομάκια της Πλάκας προς τα Αναφιώτικα, στους πρόποδες του ιερού βράχου της Ακρόπολης, θα απολαύσετε πανοραμική άποψη της Αθήνας.\nΣτον πιο ψηλό λόφο της Αθήνας θα ανεβείτε με αυτοκίνητο ή με το τελεφερίκ από το Κολωνάκι. Αφήστε τη ματιά σας να «αγκαλιάσει» όλη την πόλη και να φθάσει ως τη θάλασσα. Στην κορυφή, την οποία «στεφανώνει» το εκκλησάκι του Αγίου Γεωργίου, μπορείτε να απολαύσετε τον καφέ ή το ποτό σας.\nΑκριβώς απέναντι από το σταθμό του τρένου, στον 6ο όροφο του κτιρίου στην οδό Μιαούλη 2-4, βρίσκεται το καφέ «A for Athens», από το οποίο θα απολαύσετε την Πλάκα και την Ακρόπολη με προνομιακή θέα!\nΜαγευτική θέα της Αθήνας και της Ακρόπολης θα χαρείτε από το «Grand Balκon» του ξενοδοχείου Saint George Lycabettus, απολαμβάνοντας ένα ρομαντικό δείπνο.\nΑπό εκεί θα απολαύσετε τη μαγευτική θέα προς τον Λυκαβηττό, την Αθήνα, την Ακρόπολη, το Αττικό Άλσος, μέχρι και τον Πειραιά. Επίσης, μπορείτε να καθίσετε στο καφενεδάκι που θα βρείτε.\nΟ πιο αγαπημένος λόφος των ερωτευμένων, που κάνουν βόλτα στα πλακόστρωτα δρομάκια του για να απολαύσουν τη μοναδική θέα της Ακρόπολης και του Ηρώδειου σε ένα πλάνο!\nΑνηφορίστε από το Γαλάτσι ως το καφέ-μπαρ-εστιατόριο «Υάδες», που λειτουργεί όλη μέρα, και απολαύστε τον καφέ, το ποτό ή το φαγητό σας απολαμβάνοντας την Αθήνα… στο πιάτο!\nΑπό την κορυφή του λόφου της Καστέλλας, στο εκκλησάκι του Προφήτη Ηλία, θα χαρείτε την καλύτερη θέα του Πειραιά, τον ορίζοντα που απλώνεται από το Μικρολίμανο και την Καστέλλα ως τη Γλυφάδα και τη Βουλιαγμένη.\nΓια τους λάτρεις της πεζοπορίας ο Υμηττός είναι αληθινός «παράδεισος», καθώς προσφέρει στους επισκέπτες του δεκάδες πεζοπορικές διαδρομές. Ωστόσο, εκτός από την άθληση, στον Υμηττό θα απολαύσετε φαντασμαγορική θέα της Αθήνας και θα επισκεφθείτε τη Μονή Καισαριανής. Επιπλέον, στις παρυφές του βουνού, στην περιοχή της Ηλιούπολης, κοντά στον Προφήτη Ηλία, υπάρχει ένα σημείο με απεριόριστη θέα στην Αθήνα (οι ντόπιοι το ονομάζουν «Θέα»).\nΑπό τις περιοχές με την καλύτερη θέα στην Αθήνα είναι ασφαλώς η Πετρούπολη. Το «Άπολις» καφέ-μπιραρία και το «Terra Petra» café-bar-restaurant αποτελούν δύο καλές επιλογές για διασκέδαση με υπέροχη θέα!\nΑπό το όρος Αιγάλεω, στην περιοχή «Πυροβολεία» (κοντά στη Σπηλιά του Σχιστού), μπορεί κανείς να απολαύσει απίστευτη θέα στις περιοχές των δυτικών προαστίων ως το Πέραμα.\nΤα ψηλότερα βουνά της Αττικής προσφέρουν αναμφίβολα την καλύτερη θέα σε όλο το Λεκανοπέδιο. Με τα πόδια, με ποδήλατο, με αυτοκίνητο ή με όποιον άλλο τρόπο κι αν επιλέξετε να ανεβείτε στα δύο αυτά βουνά της αττικής γης, η απίστευτη θέα είναι σίγουρο ότι θα σας ανταμείψει!


Οι αλλαγές στην περίοδο είναι και σημάδια αποβολής; - BORO από την ΑΝΝΑ ΔΡΟΥΖΑ - boro.gr\nΑρχική / Υγεία / Γυναικολογία / Οι αλλαγές στην περίοδο είναι και σημάδια αποβολής;\nΕιρήνη, 32 ετών\nΟι αλλαγές στην περίοδο είναι και σημάδια αποβολής;\nΟκτώβριος 27, 2014 Γυναικολογία\nΡωτά η αναγνώστρια μας Ειρήνη Κ.\nΘα ήθελα να ρωτήσω μπορούν κάποιες αλλαγές στην περίοδο να είναι σημάδια αποβολής Πιο συγκεκριμένα γίνονται προσπάθειες σύλληψης Δεν μπήκα σε διαδικασία να κάνω τεστ εγκυμοσύνης καθώς περίμενα να δω αν έρθει η περίοδος Λήγει μέρες πριν από την αναμενόμενη ημερομηνία είδα τις συνηθισμένες καφέ κηλίδες αλλά ξαφνικά είχα έναν έντονο πόνο στην περιοχή του ομφαλου κ στην μέση Ο πόνος κράτησε μια μέρα και στο τέλος της είδα αίμα Υπέθεσα ότι είναι μια ασυνήθιστη περίοδος αλλά αυτό που με ανησυχεί σε ήταν ότι είδα πηχτό αίμα στην αρχή κ την επόμενη μέρα ζωηρό κόκκινο Μπορεί να σημαίνει αποβολή\nΕιδικός Γυναικολόγος Ογκολόγος (EBCOG- ESGO accreditation )\nΝαι, στις αναπαραγωγικές ηλικίες σε τέτοιου είδους ανωμαλίες της περιόδου, θα πρέπει πάντα να αποκλείουμε το ενδεχόμενο της κύησης. Ένα τεστ κύησης από τα ούρα ή καλύτερα από το αίμα μπορεί να βοηθήσει στην απάντηση του ερωτήματος, ενώ ο διακολπικός υπερηχογραφικός έλεγχος μπορεί να αναδείξει πιθανή παθολογία από τη μήτρα ή τα εξαρτήματα, πχ κύστη ωοθήκης. Εάν οι ανωμαλίες της περιόδου συνεχιστούν και τους επόμενους μήνες, ο έλεγχος θα πρέπει να συμπληρωθεί και από το "ορμονικό προφίλ σας ".\nΔιαβάστε το άρθρο του boro.gr : Τι μπορεί να συμβαίνει όταν δεν εμφανίζεται περίοδος στις γυναίκες\nΟ ιατρικός όρος που χρησιμοποιείται για να περιγράψει «την απουσία περιόδου» είναι αμηνόρροια. Οι γυναίκες συνήθως δεν έχουν περίοδο πριν από την εφηβεία, κατά τη διάρκεια της εγκυμοσύνης, και μετά την εμμηνόπαυση.\nΥπάρχουν δύο τύποι αμηνόρροιας: πρωτογενής και δευτερογενής αμηνόρροια. Η πρωτογενής αμηνόρροια είναι όταν μια νεαρή γυναίκα δεν είχε την πρώτη περίοδο της πριν από την ηλικία των 16. Η δευτερογενής αμηνόρροια είναι όταν μια γυναίκα έχει κανονική περίοδο η οποία σταματάει ξαφνικά για τρεις ή περισσότερους μήνες.\nΤι προκαλεί αμηνόρροια;\nΗ αμηνόρροια μπορεί να προκληθεί από αλλαγές στα όργανα, στους αδένες αλλά και στις ορμόνες που σχετίζονται με την έμμηνο ρύση.\nΠιθανές αιτίες της πρωτογενούς αμηνόρροιας περιλαμβάνουν:\nΠροβλήματα στο κεντρικό νευρικό σύστημα (εγκέφαλος και νωτιαίος μυελός) ή στην υπόφυση (ένας αδένας στον εγκέφαλο που κάνει ορμόνες που σχετίζονται με την έμμηνο ρύση)\nΚακόμορφα αναπαραγωγικά όργανα\nΣε πολλές περιπτώσεις, η αιτία της πρωτογενούς αμηνόρροιας δεν είναι γνωστή.\nΚοινές αιτίες δευτερογενούς αμηνόρροιας περιλαμβάνουν:\nΟρμονικές διαταραχές που οφείλονται στο σύνδρομο πολυκυστικών ωοθηκών (PCOS)\nΟι όγκοι των ωοθηκών ή του εγκεφάλου (σπάνια)\nΠοια είναι η θεραπεία για την αμηνόρροια;\nΗ θεραπεία τόσο της πρωτογενούς όσο και της δευτερογενούς αμηνόρροιας προσδιορίζεται από την ακριβή αιτία της αμηνόρροιας. Θεραπευτικοί στόχοι μπορεί να είναι για την ανακούφιση των συμπτωμάτων της ορμονικής ανισορροπίας, για τη δημιουργία έμμηνο ρύση, την πρόληψη των επιπλοκών που συνδέονται με την αμηνόρροια.\nΣε περιπτώσεις κατά τις οποίες γενετικές ή ανατομικές ανωμαλίες είναι η αιτία της αμηνόρροιας η χειρουργική επέμβαση μπορεί να συστηθεί για να διορθώσει ανατομικές ανωμαλίες.\nΟι γυναίκες με σύνδρομο πολυκυστικών ωοθηκών μπορεί να ωφεληθούν από θεραπείες που μειώνουν το επίπεδο ή τη δραστηριότητα των ανδρικών ορμονώ.\nΕνώ πολλές εταιρείες έχουν διαθέσει στο εμπόριο διάφορες φυτικές θεραπείες για την αμηνόρροια, για καμία από αυτές δεν έχει αποδειχθεί ότι μπορεί να έχει αποτελέσματα. Πριν αποφασίσετε να ακολουθήσετε μια φυσική ή εναλλακτική θεραπεία για την αμηνόρροια, είναι συνετό να ζητήσετε τη συμβουλή του γυναικολόγου σας.


Την επόμενη εβδομάδα αρχίζουν ουσιαστικά οι καμπάνιες των υποψηφίων Δημάρχων της Αθήνας.\nΤο παλαιό αποτυχημένο μοντέλο διαχείρισης του Δήμου, με 23 χρόνια συντηρητικής "εμπειρίας" ελπίζουμε να σταματήσει το καταστροφικό του έργο. Από τα καγκελάκια του Αβραμόπουλου, στο μηδενικό έργο του Κακλαμάνη.\nΒρωμιά, εγκληματικότητα, φόροι ...\nΤο σπουδαιότερο όμως είναι ότι το κέντρο της πόλης μας δεν είναι καν προσβάσιμο.\nΟι εργασίες καθαρισμού γίνονται μόνο στις εκλογές, όπως στον στρατό όταν περιμέναμε τον Στρατηγό...\nΈμαθα ότι ο κ. Κακλαμάνης και οι μάλλον αμερικανοθρεμένοι σύμβουλοί του, θα καταδεφίσουν ένα 5όρωφο κτήριο προκειμένου να επικοινωνήσουν την άποψή τους για την πόλη.\nΤι γελοιότητα είναι αυτή;\nΜετά από τόσα χρόνια, τόσες παρεμβάσεις φορέων, τόσους αγώνες και φασαρίες, τόσο ξύλο, ο Δήμαρχος της απατεωνιάς, προσπαθεί να μας πει πως από σήμερα και μετά, θα γκρεμίζει παλαιά εγκαταλελειμμένα κτήρια για να κάνει πλατείες. Έως τώρα όμως δεν το έκανε. Τώρα δε, που τα χρήματα λιγοστεύουν αισθητά, αυτός μας παραμυθιάζει ότι θα κάνει ότι έπρεπε να κάνει 8 χρόνια.\nΚαλύτερα να πάει να γκρεμίσει εικονικά, το μεγαθήριο που ετοιμάζεται να κτίσει ο Βωβός στον Βοτανικό, με τις πλάτες του!!! (βλέπε photo)\nΠροβάλλονται και εικόνες από την πλατεία Θεάτρου και τις εργασίες καθαριότητας εκεί.\nΔεν μας αποκαλύπτουν όμως ότι αυτό γίνεται διότι η κα. Αγγελοπούλου αγόρασε ένα τεράστιο κτήριο εκεί!!!\nΟ δήμαρχος των συμφερόντων πρέπει να απομακρυνθεί.\nΗ Αθήνα ανήκει σε εμάς.\nΌχι σε αυτούς που θέλει να την παραδώσει.\nΑναρτήθηκε από THEOFILOS KOTSIDIS στις 12:17\nαναρωτιέμαι, το 'βιβλίο' που έχει γράψει ο Κακλαμάνης για το έργο του στον Δήμο Αθηναίων έχει μέσα ανέκδοτα? γιατί μονο ο ίδιος πιστεύει ότι έχει κάνει έργο- α! και οι ομοίοι του\n22 Οκτωβρίου 2010 - 5:24 μ.μ.


Ορκωμοσία νέων υπαλλήλων του Δήμου Πειραιά\nΟ Δήμαρχος Πειραιά Γιάννης Μώραλης όρκισε την Τρίτη 29 Οκτωβρίου, 132 νέους μόνιμους υπαλλήλους του Δήμου Πειραιά, επιτυχόντες της προκήρυξης 3Κ/2018, στην αίθουσα του Δημοτικού Συμβουλίου.\nΟ Δήμαρχος Πειραιά Γιάννης Μώραλης στην τοποθέτησή του, αφού καλωσόρισε τους νέους υπαλλήλους στον Δήμο, σημείωσε την αναγκαιότητα για μόνιμο προσωπικό στον Δήμο, έτσι ώστε να μην υπάρχει ομηρία συμβασιούχων όπως γινόταν επί πολλά χρόνια.\nΣτη συνέχεια πρόσθεσε ότι η Δημοτική Αρχή στάθηκε δίπλα στον αγώνα των εργαζομένων, λέγοντας πως από το 2018 που είχαν προκηρυχθεί οι θέσεις αυτές, ο Δήμος κάλυπτε τις ανάγκες του 1,5 και πλέον χρόνο με συμβασιούχους των 2 ή των 8 μηνών.\nO τομέας καθαριότητας «καρδιά» κάθε Δήμου\nΑσπασία Αλιγιζάκη: Θέλουμε να επιβραβεύουμε την αριστεία\nΤης Κωνσταντίνας Πετούση… Για την διήμερη εκδήλωση βράβευσης των επιτυχόντων στα ΑΕΙ από τις πανελλαδικές εξετάσεις του 2019, που διοργάνωσε ο δήμος Πειραιά, μίλησε στο Κανάλι Ένα 90,4 και την εκπομπή «Μένουμε Πειραιά»\nΤη Διοικητή της Νατοϊκής Δύναμης SNMG2, Αρχιπλοίαρχο κα Josee Kurtz και τους αξιωματικούς που τη συνόδευαν υποδέχθηκε σήμερα Παρασκευή στο Δημαρχείο Πειραιά, σε εθιμοτυπική επίσκεψη, ο Πρόεδρος του Δημοτικού Συμβουλίου Παναγιώτης Αβραμίδης. Η Διοικητής της Νατοϊκής Δύναμης SNMG2 συνοδευόταν από τον Πλοίαρχο Murat Aktas του πλοίου «TCG GIRESUN», τον Αντιπλοίαρχο Λάζαρο[…]


Υπομονή και «εμπόδια» για Τσιμίκα - Ποδόσφαιρο - gavros.gr\nΥπομονή και «εμπόδια» για Τσιμίκα\nΤρίτη, 21 Ιανουαρίου 2020 - 11:15\nΗ εμπλοκή της Γουλβς με τον Ντανιέλ Ποντένσε και το θέμα την πιθανής μεταγραφής του Πορτογάλου στην Πρέμιερ Λιγκ μονοπωλεί, εδώ και μια-δυο μέρες το ενδιαφέρον των μεταγραφικών θεμάτων στον Ολυμπιακό. Δεν θα πρέπει να ξεχνάμε, ωστόσο, ότι δεν είναι το μόνο. Ο Θρύλος έχει και τον Κώστα Τσιμίκα, αυτή τη στιγμή, στον «αφρό», με τον Έλληνα αριστερό μπακ να παραμένει, δυνατά στο στόχαστρο της Νάπολι. Γιατί, ωστόσο, δεν έχει προχωρήσει το θέμα;\nΗ Corriere εξηγεί, με σημερινό της δημοσίευμα, τους λόγους για τους οποίους το θέμα έχει κολλήσει! Από τη μία υπάρχει το θέμα του Γκουλάμ. Η μετακίνηση του Αλγερινού στη Γουότφορντ έχει κολλήσει και όσο ο παίκτης δεν μετακινείται, για να ελευθερωθεί και η θέση, μπαίνει «στοπ» στο θέμα Τσιμίκα.\nΠαράλληλα, ο Τσιμίκας παρατηρεί το θέμα Νάπολι και βλέπει ότι στα τελευταία ματς η πορεία των «παρτενοπέι» δεν είναι η καλύτερη δυνατή, με αποτέλεσμα η τετράδα του Champions League να είναι επισφαλής και έτσι ο Έλληνας ακραίος μπακ φέρεται να το… σκέφτεται.\nΤέλος, υπάρχει στο «κάδρο» και η Άρσεναλ, η οποία φέρεται να παραμένει στην… παρατήρηση του Τσιμίκα. Ο Αρτέτα, σύμφωνα με πληροφορίες από την Αγγλία και την Ιταλία, συνεχίζει να έχει στο στόχαστρό της τον Έλληνα αμυντικό και -φυσικά- αυτό επηρεάζει τη σκέψη και του ίδιου του παίκτη. Η Πρέμιερ Λιγκ είναι τρομερά δελεαστική, ως προοπτική, όμως από τη στιγμή που οι Εγγλέζοι δεν έχουν μετουσιώσει το ενδιαφέρον σε προσέγγιση ή πρόταση, δεν μπορεί κανείς να συζητήσει και περισσότερα.\nΗ ουσία είναι πως, σύμφωνα με τους Ιταλούς, η Νάπολι ζητά από τον Ολυμπιακό να περιμένει. Μένει να φανεί εάν ο Ολυμπιακός είναι διατεθειμένος να το κάνει και να τον παίρνει και χρονικά, να περιμένει…\nΝα ξέρουμε τι συζητάμε\nΤο να καθίσουν στο τραπέζι οι «μεγάλοι» και να συζητούν… φιλολογικά, δεν έχει νόημα…\nΈτοιμος να «αλώσει» το Γεντί Κουλέ (photo)\nΜε 21 ποδοσφαιριστές πάει στην Κρήτη ο Ολυμπιακός!\nΣκέψεις για Καρβάλιο και Ματιέ δεξιά\nΕάν προχωρήσει το θέμα του Ποντένσε, ο Ολυμπιακός φέρεται να σκέφτεται την απόκτηση του Ζοάο Καρβάλιο.


ΠΑΟΚΑΡΑ στους «16» της Ευρώπης!\nΑρχική σελίδαΠοδοσφαιροΠΑΟΚΑΡΑ στους «16» της Ευρώπης!\nΜια τεράστια και δραματική πρόκριση στους «16» του Europa Conference League πανηγύρισε ο ΠΑΟΚ στην Τούμπα μετά από την ψυχοφθόρα διαδικασία των πέναλτι!\nΣτην κανονική διάρκεια, ο Δικέφαλος προηγήθηκε με 2-0, η Μίντιλαντ μείωσε στο 80′ και το 2-1 έμεινε μέχρι το τέλος του κανονικού αγώνα και της παράτασης.\nΣτα πέναλτι, ο Πασχαλάκης έπιασε το χτύπημα του Ντιρ, ο Κούρτιτς ευστόχησε στο τελευταίο πέναλτι κάνοντας το 5-3 και έδωσε την πρόκριση!!!\nΧωρίς εκπλήξεις και με εμπιστοσύνη στους έμπειρους ήταν η αρχική ενδεκάδα που παρέταξε ο Ράζβαν Λουτσέσκου, πάντα σε σχηματισμό 4-2-3-1. Ο Πασχαλάκης ήταν κάτω από τα δοκάρια, οι Λύρατζης, Ίνγκασον, Κρέσπο και Βιεϊρίνια η τετράδα της άμυνας, οι Τσιγγάρας-Κούρτιτς στα χαφ, μπροστά τους ο Αουγκούστο, οι Ζίβκοβιτς-Μπίσεσβαρ στις πλευρές και ο Τσόλακ στην κορυφή της επίθεσης. Από την πλευρά του, ο Μπο Χένρικσεν προτίμησε το 3-5-2 έχοντας τους Μπρουμάντο και Σίστο ως επιθετικό δίδυμο.\nΟ ΠΑΟΚ ξεκίνησε κάπως νευρικά το παιχνίδι ψάχνοντας τα πατήματά του και τους χώρους μέσα στο γήπεδο. Στο 10’ ο Μπίσεσβαρ έκανε το πρώτο σουτ εντός εστίας. Από εκεί και πέρα ο Δικέφαλος άρχισε να ανεβάζει ρυθμούς και πίεση στον αντίπαλό του που έμοιαζε φοβισμένος και έψαχνε μόνο κάποιες αντεπιθέσεις για απειλήσει. Στο 17’ ο Σίστο βρέθηκε σε μια τέτοια φάση αλλά το τελείωμά του απέκρουσε ο Πασχαλάκης.\nΟι γηπεδούχος βρήκαν το γκολ που έψαχναν στο 20’. Ο Τσόλακ νικήθηκε αρχικά από τον Όλαφσον αλλά πεσμένος στο έδαφος έδωσε την ασίστ στον Ζίβκοβιτς, και ο τελευταίος με κοντινό σουτ έκανε το 1-0. Ο Δικέφαλος πήρε περισσότερη ψυχολογία και έξι λεπτά αργότερα κατάφερε να διπλασιάσει τα τέρματά του. Στο 26’ ο Βιεϊρίνια βρέθηκε εκτός περιοχής και με ένα απίθανο ξερό σουτ έστειλε την μπάλα στο “Γ” κάνοντας το 2-0.\nΗ συνέχεια μέχρι το τέλος του πρώτο μέρους περιλάμβανε περισσότερο μια διαχείριση από τον ΠΑΟΚ. Πίεσε ψηλά, έκλεψε μπάλες και δεν άφησε την Μίντιλαντ να απειλήσει. Αντίθετα, ο Τσόλακ είχε μια ωραία προσπάθεια και σουτ στο 40’ που μπλόκαρε ο Όλαφσον. Στις καθυστερήσεις, ένα γλίστρημα του Κρέσπο έφερε τον Παουλίνιο σε θέση βολής αλλά έστειλε την μπάλα κόρνερ, με το 2-0 να παραμένει.\nΤο ματς δεν πήγαινε καλά για τον Μίντιλαντ, έτσι ο προπονητής της προχώρησε σε τριπλή αλλά με την έναρξη του δεύτερου ημιχρόνου. Χεγκ, Ντιρ και Μέγιε μπήκαν στο γήπεδο, την ώρα που ο ΠΑΟΚ έμεινε ως είχε. Ο Δικέφαλος συνέχισε να διατηρεί τον έλεγχο παρά το γεγονός ότι οι Δανοί πήραν μέτρα στο γήπεδο ψάχνοντας ένα γκολ.\nΣτο 60’, μετά από φάση διαρκείας, ο Χεγκ βρέθηκε σε θέση βολής αλλά ο Πασχαλάκης απέκρουσε με το σώμα. Στο 70’, ο Λουτσέσκου άλλαξε την αριστερή πλευρά του που είχε κουραστεί, αντικαθιστώντας τους Βιεϊρίνια-Μπίσεσβαρ με τους Σίντκλεϊ-Μιτρίτσα, ενώ ακολούθησε και η είσοδος του Ελ Καντουρί αντί του Αουγκούστο.\nΣτο τελευταίο κομμάτι του ματς, οι γηπεδούχοι έδειξαν να έχουν μια κόπωση και έδωσαν γήπεδο στον Μίντιλαντ. Στο 77’ ο Χεγκ με σουτ από πλάγια έστειλε την μπάλα άουτ αλλά λίγο αργότερα δεν αστόχησε. Στο 80’ με κεφαλιά από κοντά έκανε το 2-1. Στο 82’, από στημένη φάση, ο Σβιατσένκο έστειλε την μπάλα στο οριζόντιο δοκάρι, με τους φιλοξενούμενους να έχουν πάρει ψυχολογία και τον ΠΑΟΚ να έχει χάσει την συγκέντρωσή του. Το 2-1 πάντως δεν άλλαξε και το ματς οδηγήθηκε στην παράταση.\nΗ αναμέτρηση πλέον βρισκόταν σε τεντωμένο σχοινί, με τις δυο ομάδες να διεκδικούν την πρόκριση επί ίσοις όροις. Ο ΠΑΟΚ ήταν αυτός πάντως που έψαξε περισσότερο το γκολ και είχε τις ευκαιρίες. Στο 96’ ο Σοάρες δοκίμασε ένα σουτ που έφυγε άουτ, στο 100’ ο Ντιρ έδιωξε πάνω στην γραμμή, ενώ ακολούθησαν δυο τελειώματα του Τσόλακ στο 101’ και το 103’που δεν βρήκαν δίχτυα. Στο 104’ μπήκε και ο Σβαμπ αντί του Ζίβκοβιτς, με πρώτο μέρος της παράτασης να τελειώνει στο 2-1.\nΟι γηπεδούχοι συνέχισαν να έχουν την πρωτοβουλία των κινήσεων, με όσες δυνάμεις τους είχαν απομείνει, και κυνήγησαν το τρίτο γκολ. Δεν κατάφεραν όμως να φτάσουν σε κάποια “καθαρή” φάση, το 2-1 παρέμεινε ως το φινάλε και οι δυο ομάδες έλυσαν τις διαφορές τους στην διαδικασία των πέναλτι.\nΜέγιερ – απέκρουσε ο Πασχαλάκης\nΓκολ: Ζίβκοβιτς 20’ (σουτ), Βιεϊρίνια 26’ (σουτ) / Χεγκ 80’ (κεφαλιά)\nΔοκάρι: Σβιατσένκο 82’ (κεφαλιά)\nΚίτρινες: Κρέσπο 22’, Κούρτιτς 57’, Βιεϊρίνια 62’, Λϋρατζης 90’ / Ντιρ 101’\nΠΑΟΚ: Πασχαλάκης, Βιεϊρίνια (Σίντκλεϊ 70’), Κρέσπο, Ίνγκασον, Λύρατζης, Κούρτιτς, Τσιγγάρας (Σοάρες 90’), Ντούγκλας (Ελ Καντουρί 74’), Μπίσεσβαρ (Μιτρίτσα 70’), Αντρίγια (Σβαμπ 104’), Τσόλακ.\nΜίντιλαντ: Όλαφσον, Ζουνίνιο (Χεγκ 46’), Σβιατσένκο, Τιχόσεν, Παουλίνιο (Ντιρ 46’), Εβάντερ, Ονιαντίκα, Ίσακσεν (Τσαρλς 99’), Άντερσον, Μπρουμάντο (Λιντ 73’), Σίστο (Μέγιερ 46’).\nΒoηθοί: Ριέν Βάνιζερ (Βέλγιο), Τιμπό Νάισεν (Βέλγιο)


ΑΡΚΑΔΙΚΕΣ ΕΙΔΗΣΕΙΣ: Φύλλο 2954, Σάββατο 27 Οκτωβρίου 2012\nΦύλλο 2954, Σάββατο 27 Οκτωβρίου 2012\nΣτις Αρκαδικές Ειδήσεις στο φύλλο του Σαββατοκύριακου, μπορείτε να διαβάσετε στο πρώτο θέμα σημαντικές προτάσεις αποφάσισε να προχωρήσει το Δημοτικό Συμβούλιο Νότιας Κυνουρίας για νέα έργα στο Λεωνίδιο. Επίσης, στο ΕΣΠΑ οι εργασίες προσβασιμότητας στον αρχαίο οικισμό Μουχλίου Αρκαδίας. Την Τετάρτη συνεδριάζει το Περιφερειακό Συμβούλιο στην Τρίπολη. Έκτακτη γενική συνέλευση της ΕΛΜΕ.Δημοτικά σχολεία της Τρίπολης θα λειτουργούν απόγευμα με δράσεις δημιουργικής απασχόλησης για τους μαθητές.\nΠαρέμβαση Τατούλη για την ενέργεια. Εκπαιδευτικές εκδηλώσεις για την επέτειο της «28ης Οκτωβρίου» στην Τρίπολη. Συνάντηση Αστυνομικών Ενώσεων Περιφέρειας Πελοποννήσου με τον Αρχηγό της ΕΛ.ΑΣ. Λειτουργία ξενώνα κακοποιημένων γυναικών στην Τρίπολη. Γνωμοδότηση του Νομικού Συμβουλίου του Κράτους για την επίσχεση εργασίας των γιατρών. Παράταση μέχρι το Μάρτιο του 2013 για την ανέγερση του νέου Δημαρχείου Μεγαλόπολης.\nΣτις αθλητικές σελίδες μπορείτε να διαβάσετε την στήλη «Απόψεις», ο «φύλακας» φούλοπ και το παθητικό του Αστέρα. Τέλος στην στήλη Καλημέρα Αρκαδία μπορείτε να διαβάσετε η λύση για το πρόβλημα έλλειψης οδηγών στο κέντρο υγείας Τροπαίων. Ενσωματώθηκε επίσημα το Ψυχιατρικό στο Παναρκαδικό Νοσοκομείο – Ξεκίνησε η μετακίνηση Προσωπικού.\nΑναρτήθηκε από ΑΡΚΑΔΙΚΕΣ ΕΙΔΗΣΕΙΣ στις 10:15


ΤΟ ΚΟΙΝΟ ΤΩΝ ΑΠΑΝΤΑΧΟΥ ΕΛΛΗΝΩΝ: Χρήστος Γιανναράς: Το νόημα των λέξεων πόλις, πολιτική στην Αρχαία Ελλάδα\nΧρήστος Γιανναράς: Το νόημα των λέξεων πόλις, πολιτική στην Αρχαία Ελλάδα\nΑπόσπασμα από το άρθρο του Χ.Γιανναρά με τίτλο ''Ελληνωνύμων Ενεργός Αφελληνισμός'' , που δημοσιεύτηκε στη ΚΑΘΗΜΕΡΙΝΗ το 2009\nΟι Ελληνες ονόμασαν «πόλιν» όχι τον αριθμητικά (ποσοτικά) διευρυμένο οικισμό, αλλά έναν άλλο «τρόπο» συλλογικότητας, θεσμικά και λειτουργικά ομόλογο του «αληθούς».\nΠιστοποιούσε η ελληνική εμπειρία ότι το αληθινά υπαρκτό στοιχείο της αισθητής πραγματικότητας (το άφθορο, αναλλοίωτο, αθάνατο) είναι ο δεδομένος και ανερμήνευτος «ξυνός» (κοινός) λόγος, η λογικότητα που προκαθορίζει το είδος και τις σχέσεις των υπαρκτών.\nΤα επιμέρους (ατομικά) υπαρκτά είναι φθαρτά, εφήμερα.\nΟμως, ο λόγος της μορφής και της δια-μόρφωσης των υπαρκτών είναι αιώνιος και αθάνατος, αυτός μεταβάλλει το σύμπαν σε «κόσμον» (κόσμημα) αρμονίας, ευταξίας, κάλλους.\nΑυτή την κοσμιότητα των «κατά λόγον» και «ανά τον λόγον» σχέσεων, τον λόγο-τρόπο της αλήθειας και αθανασίας, θέλει να πραγματώσει η πολιτική κοινωνία, «ο μικρός της πόλεως κόσμος». Και η πραγμάτωση δεν είναι θέμα κοινής συμφωνίας («κοινωνικού συμβολαίου»), αλλά κοινού συνεχούς αθλήματος.\n«Πολίτης» είναι όποιος ελεύθερα δέχεται την τιμή να μετέχει στο άθλημα αληθείας που είναι η πολιτική. Την ευθύνη να τηρούνται οι όροι του αθλήματος την έχουν όλοι οι πολίτες, το «κράτος» (εξουσία - ευθύνη) το επιφορτίζεται όλος ο «δήμος» - το «πολίτευμα» (τρόπος λειτουργίας της «πόλεως») είναι «δημοκρατία».\nΔυο ενδεικτικές συνέπειες έχει η τιμή να είσαι «πολίτης», μέτοχος του αθλήματος να αληθεύει ο βίος, του πολιτικού αθλήματος:\nΕίναι αδιανόητο να θιγεί ή να κακωθεί το σώμα του πολίτη, αδιανόητη η σωματική βάσανος. Μαστιγώσεις, φραγγελώσεις, ακρωτηριασμοί, αυτονόητες σε εκείνους τους αιώνες ποινές, αποκλείονται στην ελληνική «πόλιν».\nΟ Σωκράτης καταδικάζεται από την Εκκλησία του Δήμου σε θάνατο (διότι και η δημοκρατία κάνει λάθη), αλλά δεν υπάρχει δήμιος να εφαρμόσει την ποινή: Θα πάρει μόνος του, ελεύθερα, να πιει το κώνιον ή θα φύγει από την πόλη.\nΑναρτήθηκε από ... στις 10:38 π.μ.


Κατά γράμμα η τήρηση των δεσμεύσεων | Τα Ολύμπια Νέα\n8/12/2019, 5:55 πμ\nΚατά γράμμα η τήρηση των δεσμεύσεων\n11 Φεβρουαρίου 2016, 9:21 πμ ● dionolympos ● Κανένα σχόλιο\nΜήνυμα του πρωθυπουργού με πολλαπλούς αποδέκτες\nΔιπλό μήνυμα, προς τις επαγγελματικές ομάδες στο εσωτερικό που αντιδρούν στο Ασφαλιστικό, αλλά και στους θεσμούς που πιέζουν για σκληρότερα μέτρα, έστειλε από το βήμα του Υπουργικού Συμβουλίου ο Αλ.Τσίπρας.\nΟ Πρωθυπουργός, ανέφερε πρώτον ότι η κυβέρνηση είναι ανοιχτή σε προτάσεις, γιατί υπάρχει περιθώριο βελτιώσεων στην προωθούμενη μεταρρύθμιση, και, δεύτερον, ότι η χώρα τηρεί τις δεσμεύσεις της κατά γράμμα, το σχέδιο Κατρούγκαλου είναι ρεαλιστικό, εξασφαλίζει τη βιωσιμότητα του Ασφαλιστικού και προστατεύει τους ασθενέστερους. Απευθυνόμενος στους αγρότες, ο πρωθυπουργός τούς κάλεσε να προσέλθουν σε διάλογο, επί του σχεδίου Κατρούγκαλου, αναφέροντας ότι η κυβέρνηση είναι ανοιχτή σε προτάσεις και πως «χωρίς διάλογο δεν προκύπτουν λύσεις». Προειδοποίησε, δε, ότι «κάνουν λάθος αν υπολογίζουν σε αυτούς που τώρα κάνουν ότι τους υποστηρίζουν, αλλά τα προηγούμενα χρόνια τους λοιδορούσαν». Παράλληλα, κάλεσε τα κόμματα της αντιπολίτευσης να καταθέσουν προτάσεις, ενώ κατήγγειλε τη στάση ΠΑΣΟΚ και ΝΔ, λέγοντας πως πρέπει να σταματήσουν το παιχνίδι της μικροπολιτικής και του λαϊκισμού εκείνοι που τα προηγούμενα χρόνια έβαλαν φωτιά στο Ασφαλιστικό. Ο πρωθυπουργός υποστήριξε πως το σχέδιο που έχει καταθέσει η κυβέρνηση εξασφαλίζει τη βιωσιμότητα του ασφαλιστικού συστήματος, «μετά την καταστροφή των τελευταίων χρόνων στα ασφαλιστικά Ταμεία», και γι” αυτό είναι αυτονόητο ότι θα γίνει αποδεκτή από τους θεσμούς. «Παλεύουμε να μην κόψουμε συντάξεις, να προστατεύσουμε το εισόδημα των αδύναμων και αγροτών, εξασφαλίζοντάς τους μια αξιοπρεπή σύνταξη» είπε., καταλογίζοντας στη ΝΔ «ρεσιτάλ ανευθυνότητας και αδιαφορίας» για το πότε θα ολοκληρωθεί η αξιολόγηση, πότε θα ξεκινήσει η συζήτηση για το χρέος και για το πότε θα επιστρέψει η χώρα στην ανάπτυξη. Για το θέμα των εργοδοτικών εισφορών ο πρωθυπουργός υποστήριξε πως υπάρχει συμφωνία με τις εργοδοτικές οργανώσεις για αύξηση της τάξεως του 1% και «είναι αυτονόητο πως η πρόταση αυτή θα γίνει αποδεκτή από τους θεσμούς». «Δεν θα κόψουμε τις συντάξεις για 12η φορά, θα προστατέψουμε την πρώτη κατοικία, δεν θα επιτρέψουμε την απελευθέρωση των απολύσεων, θα προχωρήσουμε με το κυβερνητικό μας πρόγραμμα για την προστασία των αδυνάμων και θα βάλουμε τέλος στη διαφθορά και την αναρχία του ραδιοτηλεοπτικού τοπίου» είπε προς τα μέλη του Υπουργικού Συμβουλίου. Όσον αφορά στην πορεία του ελληνικού προγράμματος και την αξιολόγηση, ο πρωθυπουργός υποστήριξε πως η κυβέρνηση «τηρεί κατά κατά γράμμα» τη συμφωνία με τους θεσμούς, έχοντας όμως ως βασική προτεραιότητα «την προστασία των ασθενέστερων». Στο πλαίσιο αυτό, ο Αλ.Τσίπρας ζήτησε να ολοκληρωθεί έγκαιρα η αξιολόγηση, χωρίς «τακτικισμούς» από την πλευρά των δανειστών, σημειώνοντας το γεγονός ότι υπήρξε υπέρβαση των στόχων του προϋπολογισμού κατά 2 δισ. ευρώ σε ταμειακή βάση. Στην αρχή της παρέμβασής του ο πρωθυπουργός αναφέρθηκε στο προσφυγικό, επαναλαμβάνοντας ότι η χώρα θα τηρήσει τις δεσμεύσεις της για τη λειτουργία των hotspot ώς τις 18 Φεβρουαρίου, όμως περιμένει και από τους εταίρους να τηρήσουν τις δικές τους δεσμεύσεις. «Περιμένουμε να κάνουν το ίδιο (σ.σ. οι ευρωπαίοι εταίροι) σε ό,τι αφορά στις δικές τους υποχρεώσεις. Οι συμφωνίες δεν μπορεί να είναι a la carte».\nΝ.Δ.: Ποιον Τσίπρα να πιστέψουν οι Έλληνες;\nΕπίθεση στον Αλέξη Τσίπρα εξαπέλυσε η ΝΔ με αφορμή την ομιλία στο υπουργικό συμβούλιο, κατηγορώντας τον ότι «καθώς είναι εγκλωβισμένος στα αδιέξοδα που ο ίδιος δημιούργησε, συνεχίζει την πολιτική της πόλωσης, του διχασμού και της εξαπάτησης».\nΜε την ανακοίνωσή της η ΝΔ κατηγορεί τον πρωθυπουργό ότι «σήμερα είπε μία αλήθεια και πολλά ψέματα» και υποστηρίζει: «Αλήθεια είναι ότι έρχονται πολύ πιο δύσκολες μέρες. Και αυτό εξαιτίας, κυρίως, της ανεύθυνης και, τελικά, επικίνδυνης πολιτικής του. Ψέμα είναι όσα είπε για την εξωτερική πολιτική. Δηλώνει ικανοποιημένος, ενώ τον αγνοούν. Μένει “έξω από το δωμάτιο’, ενώ την ίδια ώρα, “μέσα” άλλοι συζητούν θέματα υψίστης σημασίας για τη χώρα μας».\nΗ ανακοίνωση αναφέρεται και στα υπόλοιπα θέματα που έθιξε ο πρωθυπουργός στο υπουργικό συμβούλιο. «Ψέμα είναι ότι δεν θέλει να κόψει συντάξεις. Την ώρα που και τις συντάξεις κόβει, και τις εισφορές αυξάνει και, τελικά, δεν λύνει το πρόβλημα.\n» Ψέμα είναι ότι πολεμά τη διαπλοκή. Την ώρα που αντισυνταγματικά αφαιρεί την αρμοδιότητα για τις άδειες από το ανεξάρτητο ΕΣΡ για να την αναθέσει στην κυβερνητική του πλειοψηφία.»\nΕπίσης αναφέρει ότι «με αντισυνταγματικές αποφάσεις κάτω από το τραπέζι, δεν χτυπάς τη διαπλοκή» και προσθέτει ότι «ο κ. Τσίπρας χτίζει σύστημα διαπλοκής κομμένο και ραμμένο στα μέτρα του».\n8 Δεκεμβρίου 2019, 05:55\nΟΣΕ available seasoned Τρένο Καθαρίστριες Χρονικά Λιτοχώρου επίσημη Επιστήμη Οικουμενικό Πατριαρχείο Ζάκυνθος – Αιγινιακός 1-0 consideration Δηλώσεις Νοσοκομείο Κατερίνης Δελτίο Τύπου Π.Ε. Πιερίας γερμανική ΤΣΙΠΡΑΣ Φώντας Μπαραλιάκος solution Νίκος Κολίτσης θέση Κοροβάγγος γαλάζια λύση position Δράση Επανάσταση του Ολύμπου σημαία Ζάκυνθος Αιγινιακός because Αφιέρωμα Κλοπή Δίου Ολύμπου Αδέσποτα Αποστάγματα portable μαρίνες ΚΕΚ ΚΕΠΑ ΠΙΕΡΙΑΣ βραβευμένες Στρατιωτική Θητεία Ελλάδα extremely βασικός συντελεστής Ευχαριστήριο δελτίο τύπου


Wild at Heart : Ένα τζάκετ από φιδοτόμαρο ως σύμβολο ατομικής ελευθερίας… – THE BAT COUNTRY PRESS part II : Army of Batness…\n‘The way your head works is God’s own private mystery.’\nΣτο Wild at Heart, του 1990, ο David Lynch μπάζει τους Nicolas Cage και Laura Dern σε ένα 1965 Ford Thunderbird καμπριολέ και τους ξαμολά να ζήσουν , ή πιο σωστά να ‘υπερασπιστούν‘ , τον έρωτα τους κόντρα σε μια αυταρχική μάνα, κάθε λογής ανώμαλα και αιμοδιψή Καθάρματα αλλά και απέναντι στους εαυτούς τους.\nΤο κινηματογραφικό αυτό Road Trip μέσα στην βλαχιά της Αμερικής κατακλύζεται από ρομαντισμό , βία , κατάμαυρο χιούμορ αλλά και φυσικά από τον περίφημο και ασυναγώνιστο σουρεαλισμό του σκηνοθέτη…\nΗ ιστορία της ταινίας περιστρέφεται γύρω από δυο νεαρούς εραστές που ενώ ανήκουν σε εντελώς διαφορετικές ‘κάστες‘ καταλήγουν ενωμένοι χάρη στην κοινή τους ανάγκη για έκφραση αλλά και φυσικά μέσα από το γαμήσι , την κινητήριο δύναμη των σχέσεων.\nΟ ‘Sailor‘ και η ‘Lula‘ ξαναβρίσκονται μεταξύ τους ύστερα από μερικά χρονάκια μιας και ο πρώτος βρισκόταν στην φυλακή για ανθρωποκτονία από αμέλεια. Ο άντρας που σκότωσε ο Sailor, επάνω στην μέθη και τον θυμό του, ήταν ένα Κάθαρμα που δρούσε για λογαριασμό της μητέρας της Lula, Marietta Fortune, και η οποία ήταν κάθετα αντίθετη στο να δει την μονάκριβη κόρη της να πέφτει στην αγκαλιά ενός τόσο ‘ανάξιου‘ άντρα.\nΝα όμως που ο έρωτας των δυο νεαρών όχι μόνο δεν έσβησε αλλά κατέληξε να καίει ακόμη περισσότερο. Οι Sailor και Lula το σκάνε με προορισμό την Καλιφόρνια όμως στο κατόπι τους θα βρεθεί τόσο ο Νόμος (μιας και ο Sailor παραβίασε τους όρους της αποφυλάκισης του) όσο και μια ομάδα από Καθάρματα και φονιάδες τα οποία έχει προσλάβει η Marietta Fortune επάνω στην προσπάθεια της να ξεφορτωθεί μια για πάντα τον άντρα που ‘παρέσυρε και ξεμυάλισε‘ την κορούλα της…\nΤο Wild at Heart είναι ο David Lynch που μάχεται να υπερασπιστεί τον έρωτα και τον ρομαντισμό απέναντι σε όλα τα κακά και την μοχθηρία του κόσμου μας.\nΣε μια από τις σκηνές του φιλμ βλέπουμε τους δυο εραστές να κόβουν βόλτες με το καμπριολέ τους μέσα στις αρχέγονες και αχανείς ερήμους της Αμερικής. Ο Sailor κοιμάται στο πίσω κάθισμα ενώ η Lula κρατά το τιμόνι. Σε μια φάση βάζει να ακούσει κάνα τραγούδι στο ραδιόφωνο όμως τελικά το μόνο που ακούει είναι ειδήσεις και δηλώσεις που μας αποκαλύπτουν ψήγματα από όλη την φρίκη και την κακία που μαστίζουν την ανθρωπότητα…\nΜην αντέχοντας τέτοια τρομαχτικά ‘τραγούδια‘ η Lula φρενάρει απότομα και ξυπνάει τον άντρα που αγαπά. Οι δυο τους καταλήγουν να κοπανιούνται με μανία (aka ‘mosh‘) μέσα στην καυτή έρημο υπό τις μουσικές μιας Heavy Metal μπάντας…\n‘Sailor Ripley, you get me some music on that radio this instant!’\nΦαινομενικά αυτό το ζευγάρι δεν φαίνεται να ανήκει στο ‘κοινό‘ του Heavy Metal. Οι δυο τους ‘ζέχνουν‘ από μια γοητευτική Αμερικανοβλαχιά ενώ ο Sailor φαντάζει σαν ένας μιμητής του ‘Βασιλιά’ Elvis Presley. Σε διάφορα σημεία της ιστορίας τον βλέπουμε και τον ακούμε να τραγουδά τα άσματα του μακαρίτη ενώ δηλώνει στην Lula ότι όταν τραγουδήσει σε μια γυναίκα το ‘Love me Tender’ αυτό θα σημαίνει ότι της ζητά να τον παντρευτεί !\nΚαι όμως να που οι δυο τους καταλήγουν να ‘χορεύουν‘ στους χαοτικούς ρυθμούς μιας ‘αταίριαστης‘ μουσικής.\nΓια τους Sailor και Lula το Heavy Metal , αλλά και οι αχανείς λεωφόροι των Η.Π.Α. , αποτελούν μια πολύτιμη ‘διέξοδο‘. Μέσα σε αυτά μπορούν να εκφραστούν επιτέλους ελεύθερα και να ξεφύγουν από όλα όσα τους καταδιώκουν και απειλούν την ευτυχία τους.\nΦυσικά αυτές οι μικρές ‘αποδράσεις‘ όσο πολύτιμες και αν φαντάζουν στο τέλος απλά δεν θα είναι αρκετές.\nΣτο Wild at Heart ο David Lynch περνάει δυο ερωτευμένους μέσα από μια κρεατομηχανή κινδύνων και συναισθημάτων. Τους βάζει αντιμέτωπους με απόλυτα ευδιάκριτους κινδύνους, όπως για παράδειγμα έναν υπέρμετρα μοχθηρό, ξεδοντιάρη και γλοιώδη Willem Dafoe αλλά και μια απόλυτα κακιασμένη και τραγική Diane Ladd . Όμως όπως σε κάθε αυθεντική και πραγματικά σπουδαία ιστορία αγάπης η αληθινή δοκιμασία που θα πρέπει να περάσουν οι ‘ήρωες‘ βρίσκεται μέσα στα σωθικά και τις ψυχές τους.\n‘Well, we’re really out in the middle of it now, ain’t we?’\nΜε κάθε νέα στάση που κάνουν οι Sailor και Lula στις διάφορες κωμοπόλεις της Αμερικάνικης επαρχίας φροντίζουν να απολαύσουν στο έπακρο τον έρωτα τους. Ο Lynch δεν κάνει ‘τσιγκουνιές‘ όσον αφορά τις ερωτικές σκηνές και την έκφραση συναισθημάτων και πάθους και οι πρωταγωνιστές του τον δικαιώνουν καθώς οι Nic Cage και Laura Dern εδώ σφυρηλατούν μια από τις πιο ισχυρές και καυτές χημείες που έχουμε δει ποτέ μας επάνω στο πανί.\nΕιδικά ο Cage δίνει τα ρέστα του εδώ ενώ πλάθει τον ήρωα του. Τραγουδά μόνος του Elvis (του οποίου είναι τόσο ένθερμος θαυμαστής που κατέληξε να ‘συλλέξει’ μέχρι και την κόρη του κάποτε !) , για ακόμη μια φορά είναι υπέρμετρα εκφραστικός ενώ βάζει και μια γαμάτη αλλά και γεμάτη σημασία ‘πινελιά‘ στην ιστορία φορώντας το αγαπημένο του μπουφάν από…δέρμα φιδιού !\n‘Did I ever tell ya that this here jacket represents a symbol of my individuality, and my belief in personal freedom?’\nΤο δερμάτινο , από φιδοτόμαρο, τζάκετ του Sailor είναι η αντανάκλαση της ατομικής του ελευθερίας και των ιδεολογιών του.\nΤι συμβολίζουν όμως πραγματικά όλα αυτά ?\nΔεν θα ‘τολμήσω‘ να σας δώσω μια ξεκάθαρη και ‘στεγνή‘ απάντηση αγαπητοί μου αναγνώστες. Σε ένα φιλμ όπου συναντάμε την συνεργασία ανάμεσα σε δυο καλλιτέχνες όπως είναι οι Nicolas Cage και David Lynch ο κάθε θεατής ξεχωριστά καλείται να βγάλει τις δικές του ερμηνείες και τα νοήματα.\nΓια μένα ο Sailor βρίσκει την ελευθερία του μέσα από έναν αναρχικό τρόπο ζωής. Η μοναδική στιγμή που φαίνεται να απαρνείται τις ιδεολογίες του είναι όταν αποφασίζει να ληστέψει μια κάβα λίγο μετά αφού μάθει ότι η Lula είναι έγκυος στο παιδί του. Η ιδέα του ερχομού ενός παιδιού κλονίζει την πίστη που είχε μέχρι τότε ο Sailor στον εαυτό του. Για πρώτη φορά νιώθει ‘δέσμιος‘ μιας υποχρέωσης και αισθάνεται ότι ‘δεν είναι αρκετός’ ώστε να καταφέρει να αντεπεξέλθει σε αυτή την υποχρέωση. Την μοναδική στιγμή που βλέπουμε τον Sailor να απαρνείται τις ιδεολογίες του στην συνέχεια βλέπουμε και την τιμωρία να πέφτει επάνω του. Στον αντίποδα η Lula αδυνατεί αρχικά να αγκαλιάσει πλήρως την ελευθερία της καθώς στοιχειώνεται συνεχώς από το φάντασμα του πατέρα της αλλά και από την απειλητική σκιά μιας αυταρχικής μάνας. Τελικά θα βρει την δύναμη να κυνηγήσει πραγματικά την ελευθερία μετά τον ερχομό του γιου της.\nΠάντως για καλή τύχη του Sailor στο φινάλε ο Lynch αποδεικνύεται ένας αθεράπευτος ρομαντικός και του χαρίζει την ευκαιρία να τραγουδήσει το συμβολικό τραγούδι του ‘Βασιλιά‘ στην αγαπημένη του…\nΕπιστρέφοντας στην χημεία ανάμεσα στο πρωταγωνιστικό δίδυμο , πριν ξεκινήσουν τα γυρίσματα η Dern πρότεινε στον Cage να κάνουν ένα μικρό Road Trip μαζί ώστε να μπορέσουν να αποδώσουν τους ερωτευμένους χαρακτήρες τους όπως ακριβώς έπρεπε :\n‘ Ως ένα…’\nΚανείς μας δεν μπορεί να γνωρίζει τι συνέβη σε αυτό το Road Trip / πρόβα χαρακτήρων όμως δεν γίνεται παρά να μην συμφωνήσω με την κοπέλα μου που εξέφρασε την εύλογη απορία ‘πως γίνεται ύστερα από αυτή την συνεργασία να ΜΗΝ κατέληξαν μαζί ή έστω να γαμήθηκαν ?‘. Παρατηρώντας τους πάντως στο Wild at Heart να παίζουν μαζί πραγματικά ΔΕΝ θα απέκλεια το τελευταίο ενδεχόμενο.\nΜάλιστα ο Nic Cage απόλαυσε τόσο πολύ την συνεργασία του με την Dern που αφού ολοκληρώθηκαν τα γυρίσματα της χάρισε, σαν γνήσιος ιππότης, το λατρεμένο του δερμάτινο τζάκετ !\nΌσον αφορά την ερμηνεία του Nic εδώ συναντάμε μια από τις πιο σπουδαίες ερμηνείες του. Είναι ξεκάθαρα εθισμένος στον ρόλο του καθώς ανέκαθεν τον γοήτευαν ‘οι ρομαντικοί παράνομοι της Δύσης’ και στολίζει τον χαρακτήρα του με άφθονες δικές του ιδέες και αυτοσχεδιασμούς. Μάλιστα σε αυτό το φιλμ κατόρθωσε να ξεπεράσει και τον ‘εθισμό‘ του στο method acting καθώς πολύ σύντομα διαπίστωσε ότι κανείς δεν μπορεί ποτέ του να είναι ‘προετοιμασμένος‘ μέσα σε μια συνεργασία με έναν σκηνοθέτη όπως είναι ο David Lynch.\nΣτο Wild at Heart η δημιουργική τρέλα του Cage συνάντησε τον αυθορμητισμό και τον σουρεαλισμό του David Lynch. Και αυτές οι αστείρευτες δυνάμεις όχι μόνο δεν ‘τράκαραν‘ η μία την άλλη αλλά αντίθετα συμπλήρωσαν ιδανικά η μία την άλλη.\nΒεβαίως το φιλμ αυτό δεν θα ήταν το ίδιο δίχως και την συμμετοχή ενός εξίσου τολμηρού και δημιουργικού cast που εδώ αποτελείται από ηθοποιάρες όπως είναι οι Dern , Dafoe, Ladd αλλά και ο ακούραστος εργάτης των Β’ρόλων Harry Dean Stanton αλλά και η ιδιαίτερη περίπτωση που ακούει στο όνομα Crispin Glover και που ίσως να είναι και ο πιο ‘σουρεαλιστικός‘ ηθοποιός με τον οποίον είχε την τύχη να συνεργαστεί ο ‘μάστορας του σουρεαλισμού‘ David Lynch…\nΌπως και οι περισσότερες ταινίες του Lynch έτσι και το Wild at Heart ποτέ του δεν ‘πυροβόλησε‘ το Box Office ενώ δίχασε κοινό και κριτικούς. Σύμφωνα με τον ίδιο τον σκηνοθέτη στην πρώτη δοκιμαστική προβολή αποχώρησαν γύρω στους 80 θεατές ενώ στην δεύτερη μέτρησε εκατό κεφάλια !\nΟ Lynch φυσικά τα βρήκε σκούρα και με την επιτροπή λογοκρισίας του Αμερικάνικου σινεμά (MPAA) που απείλησε την ταινία του με ένα X-Rating στην περίπτωση που δεν έκανε αλλαγές σε διάφορες σκηνές.\nΤελικά αυτό που έκανε ο σκηνοθέτης ήταν να…προσθέσει καπνό στην , σχεδόν Gore, σκηνή όπου το Κάθαρμα ο Willed Dafoe καταλήγει να χάσει το κεφάλι του ύστερα από πυροβολισμό με καραμπίνα !\nΣτο φεστιβάλ των Καννών του 90 πάντως η ταινία αποθεώθηκε και ο πρόεδρος Bernardo Bertolucci απέμεινε στον Lynch το Palme d’Or βραβείο.\nΌπως και να χει έννοιες όπως ‘κριτικές‘ , ‘βραβεύσεις‘ , ‘αποδοχή‘ ελάχιστη έως καμία σημασία δεν έχουν όταν έχουμε να κάνουμε με ένα πόνημα του David Lynch.\nΔιάολε εδώ έχουμε να κάνουμε με μια μαύρη κωμωδία , ένα ερωτικό δράμα αλλά και ένα θρίλερ που κινείται σε νουάρ και σουρεαλιστικούς ρυθμούς. Ο αθεόφοβος ο Lynch τολμά να χώσει μέχρι και πινελιές από …τον Μάγο του Οζ στην ιστορία του και κάπως όλο αυτό το πράγμα λειτουργεί περίφημα !\nΑξίζει να κάνουμε ιδιαίτερη μνεία και στις μουσικές επιλογές του σκηνοθέτη αλλά και στο πως ενσωματώνει τα διάφορα τραγούδια μέσα στην ιστορία του με τρόπο είτε σατιρικό είτε σαν ένα αφηγηματικό μέσο. Σκηνοθέτες όπως ο Ταραντίνο δεν άργησαν να υιοθετήσουν τις μεθόδους του Lynch όσον αφορά την χρήση ενός soundtrack προς όφελος της πλοκής και των χαρακτήρων.\nΤι είναι τελικά το Wild at Heart ?\nΕιλικρινά θα μπορούσα να γράψω ένα σωρό κείμενα και ποτέ μου να μην μπορέσω να σας δώσω μια ξεκάθαρη απάντηση. Η ταινία αυτή είναι ένας καταιγιστικός και οπτικός οργασμός που κινείται σε φρενήρεις ρυθμούς γύρω από τον ρομαντισμό, τον έρωτα, την αδικία, την κακία αλλά και τις ατομικές επιλογές.\nΣτο Wild at Heart αντικρίζουμε έναν εκκεντρικό και πραγματικά μοναδικό σκηνοθέτη να είναι ρομαντικός , σκληρός , σατιρικός , ρεαλιστής αλλά και ανατρεπτικός ταυτόχρονα. Σε μια σκηνή θα δεις κάποιον να αποκαλεί κάποιον άλλον ‘a piece of shit‘ και στο καπάκι ο Lynch σου δείχνει σε πρώτο πλάνο την λεκάνη μιας τουαλέτας…ενώ σε μια άλλη σκηνή θα απολαύσεις δυο αθεράπευτα ερωτευμένους ανθρώπους να βυθίζονται σε μια σχεδόν μυσταγωγική έρημο ενώ παράλληλα τους ακολουθεί η κακιά μάγισσα της Δύσης , καβάλα επάνω στο σκουπόξυλο της…\nΕδώ το φως έρχεται συνεχώς σε μετωπική σύγκρουση με το σκοτάδι ,το χιούμορ με την ωμότητα και ο ρεαλισμός με την μαγεία…\nΣτο φινάλε όμως ο David Lynch ήταν εκείνος που κατόρθωσε να συνοψίσει την ταινία του και το ‘νόημα‘ της με τον πιο λακωνικό αλλά και συμβολικό τρόπο :\n‘ Finding Love In Hell…’\nΜε την σειρά μου εγώ θα ολοκληρώσω το αποψινό maw αφιέρωμα με μια φράση που ξεστομίζει η Lula στο Wild at Heart και που καταλήγει να συμβολίζει εξίσου λακωνικά αλλά και ποιητικά τον David Lynch και το σινεμά του…\n‘This whole world’s wild at heart and weird on top.’\nΥ.Γ. Κατερίνα δεν έχω τζάκετ από δέρμα φιδιού να σου χαρίσω, οπότε αυτό το κείμενο είναι για σένα. ❤\nΚΟΥΛΤΟΥΡΙΑΡΙΚΕΣ ΤΑΙΝΙΕΣ, ΣΙΝΕΜΑΣ, ΣΚΗΝΟΘΕΤΕΣ / ΗΘΟΠΟΙΟΙ\nDAVID LYNCH, NICOLAS CAGE, WILLEM DAFOE


Παρασκευή, 16-Οκτ-2020 13:34\nΗ ιστορία του καταστήματος της οικογένειας Δημητρίου γράφεται πλέον σε ένα μοντέρνο και άνετο περιβάλλον, γεμάτο με ψηφιακές οθόνες. "Ως γυναίκα, έχω ανεβάσει πολύ τη γυναικεία επισκεψιμότητα στο μαγαζί", αναφέρει χαρούμενη η Ιωάννα και εξομολογείται: "κάνω πολλά πράγματα διαφορετικά από τον πατέρα μου γιατί θέλω το κατάστημά μας να προσελκύει και νέο κόσμο". Στα άμεσα σχέδια της είναι η αναδιαμόρφωση του εξωτερικού χώρου, ώστε να γίνει στέκι ποδοσφαιρόφιλων, όπου θα μπορούν να παρακολουθούν αγώνες με ασφάλεια. Όσον αφορά την επιτυχημένη πορεία του καταστήματος, η Ιωάννα απαντά ότι οφείλεται αποκλειστικά και μόνο στον επαγγελματισμό.\nΗ Ιωάννα Δημητρίου με τον πατέρα της Κώστα Δημητρίου\nΗ πρώτη φωτογραφία τραβήχτηκε γύρω στο '70. Ο Γιώργος Πουλημάς θυμάται με νοσταλγία τα μεσημέρια που γυρνούσε ο πατέρας του στο σπίτι και του ανέθετε να κάνει λογαριασμούς. "Έμαθα να κάνω πράξεις αριθμητικής από τους λογαριασμούς του μαγαζιού. Τότε δεν ήταν απλά τα πράγματα. Έπρεπε να κάνεις κάποια σύνολα κάθετα, οριζόντια και να πολλαπλασιάζεις μεταξύ τους τις τιμές. Τα πήγαινα όμως εξ’ αρχής πολύ καλά με τους αριθμούς", διηγείται ο Γιώργος.\nΣήμερα βρίσκεται ο ίδιος πίσω από τον πάγκο και διαχειρίζεται και ένα δεύτερο υπερσύγχρονο κατάστημα ΟΠΑΠ στη Γλυφάδα, που έκανε εγκαίνια μέσα στο 2020. "Αποφασίσαμε με την αδερφή μου να αναλάβουμε την οικογενειακή επιχείρηση. Είχαμε μεγαλώσει με την έννοια του "επιχειρείν" και μας άρεσε η ιδέα", αναφέρει χαρακτηριστικά.\nΌσο για το μυστικό της επιτυχίας του καταστήματος που μετράει πάνω από μισό αιώνα ζωής: "Η αγάπη για αυτό που κάνεις και ο σεβασμός προς τους πελάτες". 53 χρόνια λειτουργίας από γενιά σε γενιά είναι αυτά, κάτι παραπάνω θα ξέρουν.\nΑικατερίνη Πουλημά και Γιώργος Πουλημάς\n"Θεωρούσα δεδομένο ότι κάποια στιγμή θα ασχοληθώ με το πρακτορείο του πατέρα μου, γιατί εκείνος με έκανε να νιώθω μεγάλη οικειότητα σε αυτό το περιβάλλον", τονίζει ο Νίκος Φυκίρης. Το κατάστημα της οικογένειας Φυκίρη στα Βριλήσσια λειτουργεί εδώ και 31 χρόνια. Ο Νίκος, που πλέον έχει πάρει τη σκυτάλη από τον πατέρα του, έχει μετατρέψει το κατάστημα σε έναν καινούργιο, σύγχρονο και άνετο χώρο.\nΜπορεί ο γιος να ποζάρει σήμερα πίσω από τον πάγκο με τον ίδιο τρόπο που έκανε ο πατέρας του τη δεκαετία του ’90, σε επαγγελματικό επίπεδο, όμως, έχει διαφοροποιηθεί από εκείνον, όπως εξηγεί: "Διαφέρω λίγο από τον πατέρα μου. Εκείνος έριχνε πιο πολύ το βάρος στην εξυπηρέτηση, πώς αντιλαμβάνεσαι τον πελάτη και πώς επικοινωνείς μαζί του. Εγώ είμαι της άποψης πως για να πετύχεις κάτι πρέπει να έχεις και το σωστό εργαλείο. Δηλαδή, η δυναμική, η άνεση που έχει πλέον το πρακτορείο, βοηθούν πολύ περισσότερο".\nΠαναγιώτης Φυκίρης και Νίκος Φυκίρης\nΟι αναμνήσεις του Νίκου, εκτός από υπερτυχερούς παίκτες, περιλαμβάνουν και ένα νεόνυμφο ζευγάρι που θέλησε να δοκιμάσει την τύχη του: "Ένα ήσυχο μεσημέρι που ήμουν μόνος στο κατάστημα, μπαίνει ένα νεόνυμφο ζευγάρι. Μόλις είχαν παντρευτεί, όπως μου εξήγησαν, και ένιωθαν τόσο τυχεροί που ήθελαν να παίξουν ΤΖΟΚΕΡ".\nΕξίσου τυχερός φαίνεται ότι ένιωσε και ο ίδιος, όταν έκανε πρόταση γάμου στη μέλλουσα σύζυγό του μέσα στο πρακτορείο ΟΠΑΠ. "Είμαστε 7 χρόνια μαζί. Τα τελευταία 2 χρόνια, που έχουμε ανοίξει το καινούργιο κατάστημα, δουλεύει μαζί μου. Μετά την καραντίνα, όταν ανοίξαμε, κάπου ανάμεσα στις κληρώσεις της έκανα πρόταση γάμου", αναφέρει χαρούμενος ο Νίκος.\nΑλλά και σε επαγγελματικό επίπεδο νιώθει τυχερός, αφού η οικογενειακή επιχείρηση πηγαίνει καλά. "Ακολουθώ πιστά την συμβουλή "πρώτα να ακούς και μετά να πράττεις” που μου έδωσε ο πατέρας μου", λέει ο Νίκος, πιστώνοντας σε αυτά τα λόγια μεγάλο μερίδιο της επιτυχημένης πορείας του καταστήματος επί 31 χρόνια.


13 Φεβρουαρίου 2020 16:00:42\nΤο δικό της άκρως συγκινητικό και ανθρώπινο μήνυμα για το δυσαναπλήρωτο κενό που αφήνει η απώλεια του Σάμη Γαβριηλίδη έστειλε ο συνδυασμός «Δράση για μια άλλη πόλη».\nΑναλυτικά, η ανακοίνωση του συνδυασμού:\n«Πριν ακόμα σβήσει από τα αυτιά μας ο ήχος της είδησης, όλοι εμείς στη ΔΡΑΣΗ για μια Άλλη Πόλη έχουμε ήδη συνειδητοποιήσει ότι βρισκόμαστε μπροστά σε μια μεγάλη απώλεια. Ο πρόωρος θάνατος του Σάμη Γαβριηλίδη αφήνει ένα δυσαναπλήρωτο κενό που αφορά όλους μας και όλη τη σφαίρα των δραστηριοτήτων μας. Αφορά ολόκληρη μια παρέα που διαμορφώθηκε με μακρόχρονη συμπόρευση γύρω από όμορφους στόχους που πάντα μας υπερβαίνουν.\nΌπως αναφέρει το βιογραφικό, που ο ίδιος έγραψε το 2006 για τις πρώτες κιόλας δημοτικές εκλογές στις οποίες συμμετείχε με το ψηφοδέλτιο της ΔΡΑΣΗΣ, ο Σάμης γεννήθηκε στην Αθήνα το 1953. Η μητέρα του, Καρολίνα Γαβριηλίδου, ήταν η υπ΄αριθμόν 40382 κρατούμενη και επιζήσασα των στρατοπέδων εξόντωσης Εβραίων Άουσβιτς, Νταχάου και Μπέργκεν Μπέλσεν. Ο Σάμης σπούδασε ναυπηγός στο Εθνικό Μετσόβιο Πολυτεχνείο αλλά γρήγορα τον κέρδισε η αγάπη του για το βιβλίο. Το 1975, από ναυπηγός έγινε βιβλιοπώλης και μετά εκδότης. Το «πανέμορφο», όπως έλεγε, ταξίδι του στο χώρο των βιβλίων ξεκίνησε το 1977 με τις Εκδόσεις Πλέθρον. Το 1988 ίδρυσε και διηύθυνε τις Εκδόσεις Γαβριηλίδης.\nΠολυπράγμων, δραστήριος και διαρκώς σε αναζήτηση, δημιούργησε, το 1985, μαζί με άλλους το εντευκτήριο οίνου «Στροφιλιά» το οποίο και διηύθυνε μέχρι το 1992. Είχε την τύχη να ζήσει μια ζωή αφιερωμένη στο βιβλίο. Στο γεγονός ότι ήταν ένας από τους λίγους εκδότες που κατείχε την τέχνη της τυπογραφίας και στην επιμονή του να διαβάζει όλα τα υπό έκδοση βιβλία, οφείλεται η καταξίωση του στο χώρο των εκδόσεων. Ο Σάμης υπήρξε εχθρός κάθε είδους συντηρητισμού, φανατικός οπαδός της δημοκρατίας, απέναντι σε κάθε αυταρχισμό, αδικία ή διάκριση.\nΣτη διάρκεια της δικτατορίας συμμετείχε ενεργά, στα γεγονότα της Νομικής, στην εξέγερση του Πολυτεχνείου και σε κάθε αντιστασιακή δράση του λαού και της νεολαίας. Αυτή η πολιτική και κοινωνική του δραστηριότητα συνεχίστηκε σε όλη του τη ζωή. Μια ζωή γεμάτη, στη διάρκεια της οποίας απολάμβανε τη δουλειά και μαζί κάθε ομορφιά. Αγαπούσε το καλό φαγητό, το καλό ποτό, την καλή παρέα. Ήταν άνθρωπος και τίποτα το ανθρώπινο δεν του ήταν ξένο. Ο Σάμης έφυγε νωρίς και θα μας λείψει. Θα μας λείψει το ζωηρό ενδιαφέρον του για την πορεία της ΔΡΑΣΗΣ. Μέχρι και την τελευταία εβδομάδα, με αφορμή μια συζήτηση για ένα πρόγραμμα εκδηλώσεων, δήλωνε χαρούμενος που μετά τις εκλογές «ξαναβρήκαμε τον βηματισμό μας».\nΟπαδός της συλλογικότητας, ακούραστος και επίμονος, έκανε πάντα προτάσεις ιδιαίτερες, ενίοτε πρωτοποριακές, συχνά ρηξικέλευθες, πάντα για τη διεύρυνση των δραστηριοτήτων μας. Να κάνουμε βιβλιοθήκες, να ανοίξουμε τα σχολεία στην κοινωνία, να οργανώσουμε θεατρικές παραστάσεις, φεστιβάλ μουσικής. Θα μας λείψουν οι προτάσεις του, οι κουβέντες του επί παντός επιστητού, η εμμονή του για ένταση της παρουσίας μας στο προάστιο. Ο Σάμης ήταν μια «συνιστώσα» της ΔΡΑΣΗΣ μόνος του. «Δεν χρειάζεται να πάρουμε τον Δήμο. Το σημαντικό είναι να τον επηρεάζουμε».\nΘα μας λείψει ο Σάμης των Poems ‘n’ Crimes, μιας κυψέλης γεμάτης από ανθρώπους των γραμμάτων, των τεχνών και της πολιτικής. Γεμάτης με κάθε είδους εκδηλώσεις πολιτιστικές ή μνήμης, που ακριβώς επειδή ‘’πολλές φορές παρερμηνεύεται’’ ήθελε πάντα να την «θυμόμαστε» αλλά να μην την «χρησιμοποιούμε». Θα μας λείψει η φιλοξενία του για όποιον από εμάς περνούσε την πόρτα του νεοκλασικού της Αγίας Ειρήνης 17, όπου χρόνια τώρα στεγάζονται οι εκδόσεις Γαβριηλίδης, το καφέ – ρεστοράν, η μουσική σκηνή, εικαστική και θεατρική. Συχνά γύρω από ένα μικρό τραπέζι, με ένα βιβλίο, ρακή, παξιμάδια, και ελιές στο κέντρο πιάναμε τη συζήτηση. Τον ακούγαμε και μας άκουγε, επί ώρες, ακόμα και όταν ξέραμε ότι δεν θα συμφωνήσουμε.\nΓια εμάς αυτός ο Σάμης θα είναι πάντα εδώ. Ο δικός μας Σάμης. Ο πρόσχαρος, ο πολύπλευρος, ο πολυτάλαντος, ο εκρηκτικός, ο χαρισματικός. Στη σύζυγό του Βάσω Κυριαζάκου και τον γιο του Φοίβο Βλάχο εκφράζουμε τα θερμά μας συλλυπητήρια. Θα μας λείψει η γενναιοδωρία του, η χωρίς όριο και όρους χρηματοδότηση της εφημερίδας μας, του προγράμματος του Cine – Δράση ή για να ξεφύγουμε από τα δικά μας, η δωρεάν εκτύπωση, κάθε χρόνο των συλλογών ποιημάτων των μαθητών του Β΄ Γυμνασίου Βριλησσίων. Θα μας λείψει η σχεδόν εμμονική του απαίτηση του να είμαστε αντικειμενικοί, δίκαιοι, αυστηροί, αλλά όχι εμπαθείς απέναντι σε φίλους και αντίπαλους, αρχή που ο ίδιος υπηρετούσε αδιάλειπτα. Πάντα συναινετικός και διαλλακτικός. Και έτοιμος να τα ξανασυζητήσει όλα. Θα μας λείψει το σπάνιο και πολύτιμο χαρακτηριστικό του, να στηρίζει ακόμη και όταν διαφωνεί».\nΔείτε: Συλλυπητήριο μήνυμα του Ξ. Μανιατογιάννη για τον χαμό του Σάμη Γαβριηλίδη\nTags: Δράση για μια άλλη πόληΣάμης Γαβριηλίδης\nΔίκτυο «Πόλις Τέχνη Χρω»: Συνεργασία με το Γραφείο Επικοινωνίας ΟΗΕ για Ελλάδα και Κύπρο


Πελώνη: πότε θα ανοίξουν τα σχολεία | Πολιτική | ANT1 News\n02:28 | Σάββατο 15 Μαΐου 2021\n01 Απριλίου 2021 13:17 Τελευταία ενημέρωση : 01 Απριλίου 2021 20:07\nΤι είπε η κυβερνητική εκπρόσωπος για την πορεία των εμβολιασμών. Σήμερα αναμένονται ανακοινώσεις για την Εστίαση\n«Παρουσιάστηκε χθες από τον πρωθυπουργό Κυριάκο Μητσοτάκη, τον αναπληρωτή υπουργό Οικονομικών Θεόδωρο Σκυλακάκη, τον υφυπουργό στον πρωθυπουργό Άκη Σκέρτσο και τα μέλη της Εκτελεστικής Επιτροπής του Ταμείου Ανάκαμψης το Εθνικό Σχέδιο Ανθεκτικότητας και Ανάκαμψης ‘Ελλάδα 2.0’», ανέφερε η κυβερνητική εκπρόσωπος Αριστοτελία Πελώνη ξεκινώντας την εξ αποστάσεως ενημέρωση των πολιτικών συντακτών.\nΗ κυβερνητική εκπρόσωπος περνώντας στη συνέχεια στις προσαρμογές στα μέτρα για την ανάσχεση της πανδημίας ανέφερε, «Είναι γεγονός ότι η πανδημία στη χώρα μας βρίσκεται σε έξαρση και το Σύστημα Υγείας -ειδικά στην Αττική- δέχεται μεγάλη πίεση. Εξίσου βέβαιο είναι ότι ύστερα από ένα χρόνο σκληρής μάχης, η κοινωνία είναι κουρασμένη και παρατηρούνται συγκεντρώσεις σε σπίτια, αλλά και συγχρωτισμός σε διάφορους χώρους, με αποτέλεσμα να συνεχίζεται η υπερμετάδοση.\nΌπως είπε η κυρία Πελώνη «αποφασίστηκε συγκεκριμένα να επιτραπεί από τη Δευτέρα 5 Απριλίου η λειτουργία καταστημάτων λιανεμπορίου, πλην πολυκαταστημάτων και εμπορικών κέντρων. Για την μετακίνησή τους -που μπορεί να γίνεται και διαδημοτικά- οι καταναλωτές θα χρησιμοποιούν ειδικό κωδικό και θα έχουν στη διάθεσή τους 3 ώρες. Θα επιτρέπεται η πώληση εντός και εκτός καταστήματος με ραντεβού.\nΕπισημαίνοντας στη συνέχεια τις εξελίξεις που αφορούν στο Εθνικό Σύστημα Υγείας, η κυρία Πελώνη εξήγησε πως «Παράλληλα, συνεχίζεται η εφαρμογή του σχεδίου έκτακτης ανάγκης για την ενίσχυση του Ε.Σ.Υ. ειδικά στην Αττική. Στο πλαίσιο αυτό το Γενικό Νοσοκομείο του Θριασίου μετατρέπεται σε νοσοκομείο covid. Στόχος είναι να διαθέτει από την Τετάρτη 7 Απριλίου 130 απλές κλίνες covid και 33 Μ.Ε.Θ. covid. Και σταδιακά να αναπτύξει έως και 180 κλίνες covid. Επιπλέον, δημιουργούνται 51 καινούργιες Μ.Ε.Θ. στα νοσοκομεία «Γεννηματάς», «Ευαγγελισμός», «Λαϊκό», «Ιπποκράτειο», «Ελπίς» και «Κωνσταντοπούλειο».\nΑναφορικά με τους εμβολιασμούς η κυρία Πελώνη είπε πως «μέχρι χθες είχαν εμβολιαστεί περίπου 1.700.000 συμπολίτες μας από τους οποίους πάνω από 607 χιλιάδες και με τις δύο δόσεις.\nΌπως τόνισε η κυρία Πελώνη: «η διάθεσή τους από τα φαρμακεία αναμένεται να ξεκινήσει από την ερχόμενη εβδομάδα. Η τροφοδοσία των φαρμακείων θα γίνει σταδιακά με βάση τη ροή των προμηθειών. Κατά προτεραιότητα θα μπορούν να τα παραλαμβάνουν από τα φαρμακεία οι μαθητές κάτω των 18 ετών και οι εκπαιδευτικοί. Τα self test είναι βασικό εργαλείο για να μπορέσουν να επαναλειτουργήσουν τα σχολεία. Το συνολικό σχέδιο που αφορά το πλαίσιο για τα self test θα ανακοινωθεί αύριο».\nΣε δήλωσή του ο εκπρόσωπος Τύπου του ΣΥΡΙΖΑ, Νάσος Ηλιόπουλος, αναφέρει: Πέντε μήνες αποτυχημένων μέτρων, με την απώλεια περισσότερων από 7.000 συνανθρώπων μας και η κυβέρνηση Μητσοτάκη συνεχίζει να μιλάει μόνο για την ατομική ευθύνη. Ακόμα και τα τεστ θα αποτελούν ζήτημα ευθύνης των πολιτών, αντί να ακολουθήσουμε την ορθή επιστημονικά λύση της συνταγογράφησής τους. Στην χώρα της ατομικής ευθύνης οι μόνοι που δεν ευθύνονται για τίποτα είναι τα κυβερνητικά στελέχη.\nσχολείαεστίασηΕΙΔΗΣΕΙΣΕΙΔΗΣΕΙΣ ΣΗΜΕΡΑΝΕΑΑΡΙΣΤΟΤΕΛΙΑ ΠΕΛΩΝΗμετακινήσειςΕπιχείρηση Ελευθερία


Kritiki GR: Από έρωτα\nΜπορεί κανείς να διαβάσει τα πάντα γύρω από μια ταινία αλλά μετά να μη θυμάται το τι ακριβώς διάβασε. Ποτέ όμως δεν θα ξεχάσει τα συναισθήματα που του γέννησε αυτή καθ'αυτή η ταινία. Έτσι και με το ''Από έρωτα'' του Θοδωρή Αθερίδη. Ο,τι κι αν γράψω (που θα γράψω), αν δεν έχετε οι ίδιοι την εμπειρία της παρακολούθησης αυτής της συγκινητικής ταινίας, δεν θα μπορέσετε να με καταλάβετε-και ίσως κι εγώ δεν μπορέσω να το αποδώσω σωστά- ως προς το τι ακριβώς ένιωσα μέσα μου καθώς την έβλεπα. Τέτοια η δυναμική της εντός μου που τη σκεφτόμουν για αρκετές μέρες ακόμα μετά τη δημοσιογραφική προβολή της.\nΤώρα που το σκέφτομαι καλύτερα, ο ελληνικός κινηματογράφος έχει όλο και περισσότερο ανάγκη από τέτοιες ταινίες που είναι ταυτόχρονα προσιτές σε όλους αλλά και σαν σεναριακό σύνολο προσεγγίζουν μια μεγάλη ποικίλια θεμάτων. Καλός και ο ''Κυνόδοντας'' και το Greek Weird wave αλλά θέλουμε και λίγο συναίσθημα ρε παιδί μου. Κάτι που μας προσέφερε και με το παραπάνω (μέχρι δακρύων) ο δημιουργός του φιλμ. Το φιλμ μας συστήνει τον Αντώνη, έναν πυροσβέστη που ετοιμάζεται να παντρευτεί μια Ρωσίδα νοσοκόμα (Παναγιώτα Βλαντή) αλλά λίγες μέρες πριν από το γάμο του επιστρέφει απρόσμενα η πρώην του και τότε αρχίζει να επικρατεί τρικυμία εντός του κρανίου του. Ένα έξυπνο τουίστ στην πλοκή σχετικά με το ρόλο που διαδραματίζει η πρώην του ήρωά μας θα σας κρατήσει γερά στο κάθισμά σας και θα γίνει η αφορμή για πολλές συγκινητικές στιγμές.\nΝομίζω πως λίγο χωράει η κωμωδία σε αυτό το έργο που έγραψε ο Θοδωρής Αθερίδης. Υπάρχουν μεν κάποια χιουμοριστικά στοιχεία αλλά ποτέ δεν επικρατούν. Πάντα θα υπάρχει μια ρομαντική σκηνή που θα σου θυμίζει μια παλιά σου αγάπη και την καθημερινότητα μαζι της/του, τον τρόπο που μπόρεσες ή δεν μπόρεσες να την ξεπεράσεις, το θρήνο σου όταν την έχασες, την απόλυτη κυριαρχία της μέσα σου. Πέρα από το καλογραμμένο σενάριο, στο όλο ρομαντικό αποτέλεσμα συμβάλει και η χημεία των δυο πρωταγωνιστών-ένα από τα πλέον ταιριαστά ζευγάρια του ελληνικού σινεμά- του Θοδωρη Αθερίδη-πιο μετρημένος από ποτέ-και της Σμαράγδας Καρύδη (ουσιαστικά Μούσα του) που φτιάχνεται πάνω της ένας χαρακτήρας υπέροχος, ένα πλάσμα ουράνιο και αέρινο. Από τους υπόλοιπους συντελεστές θα ξεχώριζα αμέσως το Γιώργο Χρυσοστόμου για το πώς κινείται μεταξύ σοβαρού και αστείου καθώς και τη Μάρθα Καραγιάννη που χρόνια είχαμε να τη δούμε σε κάτι ουσιαστικό στον κινηματογράφο.\nΜε γυρίσματα στον Πειραιά (ώστε να κλέψει μερικά υπέροχα θαλασσινά πλάνα ο σκηνοθέτης) και μουσική επένδυση που αποτελείται από παλαιότερα (''Τα δειλινά'' του Ζαμπέτα) και καινούρια τραγούδια (σαν αυτό που τραγουδά η Ελεονώρα Ζουγανέλη σε μουσική Κραουνάκη), ο Θοδωρής Αθερίδης επιχείρησε να αποτίσει έναν ελάχιστο φόρο τιμής στον παλιό ελληνικό κινηματογράφο, την ατμόσφαιρά του και δημιουργούς όπως ο Κακογιάννης και ο Δημόπουλος. Μιλώντας για μουσική επένδυση, πολύ γλυκό είναι και το ποίημα του Γιάννη Σκαρίμπα ''Φαντασία'' που μελοποίησε ο Παναγιώτης Τσεβάς για τις ανάγκες της ταινίας και τραγουδούν οι δυο πρωταγωνιστές στο τέλος. Μουσική που σε πάει σε άλλους τόπους. Όπως και η ίδια η ποίηση του μπαρμπά-Γιάννη. Και να σκεφτεί κανείς ότι είναι ένας ποιητής που ενώ κάνει το νου μας να ταξιδεύει εκείνος δεν είχε ταξιδέψει παρά ελάχιστες φορές πέρα από τη Χαλκίδα του.\nΠροτείνω ανεπιφύλακτα να παρακολουθήσετε αυτή την ταινία είτε είστε σε σχέση είτε είστε μόνος ή χωρισμένος διότι είναι τέτοια η συναισθηματική της δύναμη που θα σας αγγίξει αμέσως. Πάνω απ'όλα όλοι οι αισθηματίες θα ευχηθείτε αυτό που πάντα εύχεστε σε μια επιτυχημένη ρομαντική ταινία: να ζήσετε (αν δεν τον έχετε ζήσει) έναν μεγάλο έρωτα, σαν αυτό που έχουν ο Αθερίδης και η Καρύδη εδώ. Ω. ναι, γιατί ο κάθε ρομαντικός θα ήθελε να τραγουδήσει κάποτε μαζί με το ταίρι του κάτι σαν αυτούς τους στίχους του Σκαρίμπα :\n''Κι όλο νά πνέει, νά μάς ωθεί αύτός ο άνεμος μαζί\nβγούμε απ' τήν τρικυμία αύτού τού κόσμου''\nΡήγας 16 Απριλίου 2016 - 2:12 μ.μ.\nΌμορφη παρουσίαση για μια πραγματικά όμορφη ταινία.\nΤο βιντεάκι για το τραγούδι των Κραουνάκη, Αθερίδη, Ζουγανέλη με σκηνές απότην ταινία:


Υψηλά τα ποσοστά εμβολιασμού στους Τρικαλινούς καθηγητές – Κρήνη LIVE!\n25/09/2021 12:40 Δήμος Φαρκαδόνας, ΕΜΒΟΛΙΟ ΚΟΡΟΝΟΪΟΥ, ΚΑΘΗΓΗΤΕΣ, Τρίκαλα - Θεσσαλία\nΣτους μαθητές του νομού Τρικάλων, το αντίστοιχο ποσοστό είναι αρκετά μικρό, καθώς μόλις το 11% των μαθητών της Δευτεροβάθμιας Εκπαίδευσης έχει εμβολιαστεί\nΗ έναρξη της σχολικής χρονιάς ξεκίνησε με τη δυνατότητα εμβολιασμού τόσο των εκπαιδευτικών όσο και των περισσότερων μαθητών της δευτεροβάθμιας εκπαίδευσης. Πόσοι όμως εμβολιάστηκαν μέχρι σήμερα;\nΤις προηγούμενες ημέρες ζητήθηκε ο αριθμός των εμβολιασμένων ανά σχολείο από το Υπουργείο Παιδείας από τις εκάστοτε διευθύνσεις εκπαίδευσης των νομών. Η πρώτη εκτίμηση σε ό,τι αφορά στους εκπαιδευτικούς θυμίζουμε ότι ήταν στο 80%.\nΣτο νομό Τρικάλων το ποσοστό εμβολιασμένων εκπαιδευτικών στη Δευτεροβάθμια Εκπαίδευση κινείται στο 95%. Αρκετά υψηλό και σαφώς πιο πάνω από τον γενικό μέσο όρο της χώρας. Γενικά φαίνεται ότι στην περιοχή, είναι λίγοι εκείνοι οι εκπαιδευτικοί που δεν επέλεξαν να εμβολιαστούν.\nΣτους μαθητές του νομού Τρικάλων, το αντίστοιχο ποσοστό είναι αρκετά μικρό. Συγκεκριμένα το 11% των μαθητών της Δευτεροβάθμιας Εκπαίδευσης έχει εμβολιαστεί. Να σημειωθεί βέβαια ότι στο σύνολο των μαθητών υπολογίζονται και παιδιά που φοιτούν στην Α΄ Γυμνασίου, αλλά δεν έχουν συμπληρώσει ακόμη τα 12 έτη.


Πρόσωπα της Ελληνικής Φωτογραφίας\nΟ Άλκης Ξ. Ξανθάκης γεννήθηκε στην Αθήνα και φοίτησε στο Αμερικανικό Κολλέγιο Ψυχικού. Ασχολήθηκε ερασιτεχνικά με τη φωτογραφία από τα νεανικά του χρόνια και ήταν φωτογραφικός υπεύθυνος των περιοδικών του Κολλεγίου, Αθηναίος και Θησαυρός.\nΣπούδασε επαγγελματική φωτογραφία στο New York Institute of Photography, την εποχή που η φωτογραφία δεν είχε ακόμα εισαχθεί σε Πανεπιστημιακό επίπεδο. Αργότερα έλαβε το Μεταπτυχιακό του δίπλωμα από το Middlesex University, London, μετ’ επαίνου, με θέμα «Η φωτογραφία στην Ανωτάτη εκπαίδευση».\nΣήμερα είναι ιστορικός φωτογραφίας, φωτογράφος, συγγραφέας και δάσκαλος. Δημιούργησε την πρώτη σχολή επαγγελματικής φωτογραφίας στην Ελλάδα το 1968, στο Κολλέγιο ΑΚΤΟ, την οποία διευθύνει μέχρι σήμερα και παράλληλα διδάσκει.\nΈχει συγγράψει 24 βιβλία, και έχει δημοσιεύσει μεγάλο αριθμό άρθρων του σε εφημερίδες και περιοδικά. Το πρώτο του, βιβλίο, η Φωτογραφική Τεχνική, κυκλοφόρησε το 1971 και υπήρξε το μοναδικό εγχειρίδιο θεωρίας και πρακτικής της φωτογραφίας, για επαγγελματίες και ερασιτέχνες, για πολλά χρόνια, με πολλές βελτιωμένες επανεκδόσεις.\nΤον Ιούνιο 1976, σε συνεργασία με το ΜΙΕΤ, με τον καθηγητή Πανεπιστημίου Λίνο Πολίτη και άλλους ειδικούς συνεργάτες, συμμετείχε σε ειδική αποστολή στην Αίγυπτο για τη μικροφωτογράφιση και διαφύλαξη των βιβλίων και κωδίκων της Πατριαρχικής βιβλιοθήκης της Αλεξάνδρειας, που ανέρχονταν σε 100.000 σελίδες. Για την προσφορά του αυτή έλαβε μετάλλιο από τον Πατριάρχη Αλεξανδρείας Νικόλαο.\nΘεωρείται ειδήμων στην ιστορία της Ελληνικής φωτογραφίας, ενώ το βιβλίο του Ιστορία της Ελληνικής φωτογραφίας 1839-1970, το οποίο βραβεύτηκε το 1982 από την Ακαδημία Αθηνών, παραμένει το μοναδικό εργαλείο αναφοράς για όλους τους μελετητές (13 εκδόσεις). Το 2009, ύστερα από συμπληρωματικές έρευνες είκοσι επτά ετών, το βιβλίο κυκλοφόρησε ξαναγραμμένο, σε νέα μορφή, σχήμα και αριθμό σελίδων, από τις εκδόσεις Πάπυρος.\nΤο 1985 η Ελληνική Φωτογραφική Εταιρεία τον βράβευσε με «Μετάλλιο και Δίπλωμα» για την προσφορά του στην προώθηση της φωτογραφικής εκπαίδευσης, για τις έρευνές του για την Ελληνική φωτογραφική ιστορία και για το βιβλίο του Ιστορία της Ελληνικής Φωτογραφίας 1839-1960.\nΤο 1996 η Γιουγκοσλαβική Φωτογραφική Ομοσπονδία του απένειμε το βραβείο και το σχετικό μετάλλιο «Αναστάς Γιοβάνοβιτς», για το βιβλίο του Φίλιππος Μαργαρίτης: Ο πρώτος Έλληνας φωτογράφος, το πρώτο στο είδος του στα Βαλκάνια.\nΈργο ζωής μπορεί να χαρακτηριστεί και το έργο του Λεξικό Φωτογράφων 1839-1960. Έλληνες φωτογράφοι και ξένοι φωτογράφοι στην Ελλάδα, το οποίο χρηματοδοτήθηκε από την Ευρωπαϊκή Ένωση (Κοινωνία της Πληροφορίας) και κυκλοφόρησε σε τρίγλωσσο DVD, από το Ελληνικό Λογοτεχνικό και Ιστορικό Αρχείο ΕΛΙΑ/ ΜΙΕΤ, το 2006.\nΕίναι συλλέκτης παλαιών φωτογραφικών μηχανών, φωτομέτρων και εξαρτημάτων και η συλλογή του αριθμεί σήμερα περισσότερες από 2.800 φωτογραφικές μηχανές και εξαρτήματα.\nΟ Άλκης Ξ. Ξανθάκης είναι ιδρυτικό μέλος της European Society for the History of Photography και σύμβουλος φωτογραφίας σε μουσεία. Παράλληλα αρθρογραφεί για πάρα πολλά χρόνια σε ελληνικά και ξένα έντυπα και περιοδικά, όπως τα: Fotologia, Opticon, Φωτογραφία, Οπτικοακουστική, Ελληνική Φωτογραφία, που δεν κυκλοφορούν πια, ενώ παραμένει μόνιμος συνεργάτης του περιοδικού Φωτογράφος.\nΤο 1995 η Διεθνής Φωτογραφική Ομοσπονδία (FIAP) του απένειμε την τιμητική διάκριση EsFIAP και σχετικό δίπλωμα για την μεγάλη προσφορά του στην φωτογραφική εκπαίδευση και για τις έρευνες του για τη φωτογραφική ιστορία και την προώθηση της φωτογραφίας.\nΤην περίοδο 2004-2008 διετέλεσε μέλος του Δ.Σ. του Οργανισμού Προβολής Ελληνικού Πολιτισμού (Ο.Π.Ε.Π.).\nΤο 2017 η Ελληνική Φωτογραφική Εταιρεία (Ε.Φ.Ε.) του απένειμε τιμητικό τίτλο και δίπλωμα για την προσφορά του στη φωτογραφία στην Ελλάδα.\nΩς εικαστικός-φωτογράφος εργάστηκε κυρίως στην ασπρόμαυρη φωτογραφία και χρησιμοποίησε τις μεθόδους του διχρωμικού καλίου και της κυανοτυπίας, δύο μη αργυρούχες τεχνικές του 19ου αιώνα. Το τελευταίο διάστημα επανήλθε στη μαυρόασπρη φωτογραφία και πειραματίζεται στο χώρο της μεταφυσικής εικόνας έχοντας δεχτεί επιρροές από τον ζωγράφο Giorgio de Chirico και το φωτογράφο Herbert List. Σχετική δουλειά του παρουσιάζεται στο βιβλίο του «Ρήσεις και Αντί-ρήσεις», που κυκλοφόρησε από τις εκδόσεις Καστανιώτη. Έχει εκθέσει φωτογραφικά έργα του σε ατομικές του εκθέσεις στην Ελλάδα και το εξωτερικό. ( Αθήνα, Πειραιάς, Θεσσαλονίκη, Κωνσταντινούπολη, Βρυξέλλες κ.ά.).\nΈχει εκδώσει συνολικά 24 βιβλία και φωτογραφικά λευκώματα.\nΦωτογραφική τεχνική, Νηρεύς, Αθήνα 1972.\nΦωτογραφική τεχνική. Ασπρόμαυρη και έγχρωμη φωτογραφία. Αθήνα 1974.\nΗ τεχνική του ερασιτεχνικού κινηματογράφου, Αθήνα 1977.\nΙστορία της Ελληνικής Φωτογραφίας 1839-1960, Ε.Λ.Ι.Α. 1981-1996, Καστανιώτης, 1997-2007, Πάπυρος, Αθήνα 2008.\nHistory of Greek Photography: 1839-1960, Ε.Λ.Ι.Α., Αθήνα 1988.\nΦίλιππος Μαργαρίτης. Ο πρώτος Έλληνας φωτογράφος, Φωτογράφος, Αθήνα 1990 (Βραβείο «Αναστάς Γιοβάνοβιτς», ανώτατη φωτογραφική διάκριση της Γιουγκοσλαβικής Φωτογραφικής Ομοσπονδίας, 1993).\nΑγιορίτικη φωτογραφία 1, Πολιτιστικό Κέντρο ΕΤΕ Βορείου Ελλάδος, Θεσσαλονίκη 1993.\nΙστορία της φωτογραφικής αισθητικής 1939-1970. Αιγόκερως, Αθήνα 1994.\nΧίος. Εκατό χρόνια φωτογραφίας, 1850-1950 (σε συνεργασία με τον Μιχάλη Τσάγκαρη). Σύνολο, Αθήνα 1996.\nChios. 100 Years of Photography 1850-1950 (in collaboration with Michael G. Tsagaris), Synolo Publications, Athens 2002.\nΡήσεις και αντι-ρήσεις. Καστανιώτης, Αθήνα 1996.\nΟπτική ενέργεια (σε συνεργασία με την Ντόρα Μηναΐδη). Δ.Ε.Η., Αθήνα 1996.\n«Merhaba Atina – Ηere Istanbul» «Καλημέρα Αθήνα – Χαίρε Ισταμπούλ» (ομαδικό), Λεύκωμα αντίστοιχης έκθεσης. Κωνσταντινούπολη, Ιούνιος 1999.\nΗ Ελλάδα του 19ου αιώνα με τον φακό του Πέτρου Μωραΐτη, Ποταμός, Αθήνα 2001.\nΛακωνίας Περιήγησις. Παυσανία «Λακωνικά» (σε συνεργασία με τη Μεταξία Παπαποστόλου), Κοχλίας, Αθήνα 2002.\nΑττικής Περιήγησις. Παυσανία «Αττικά», Κοχλίας, Αθήνα 2003.\nΤο γυμνό στην ελληνική φωτογραφία, Κοχλίας, Αθήνα 2004.\nΆδολη ματιά, Ελλάδα 1940-1980, ΟΠΕΠ, Αθήνα 2005.\nΛεξικό Φωτογράφων 1839-1960. Έλληνες φωτογράφοι και ξένοι φωτογράφοι στην Ελλάδα, (τρίγλωσσο DVD), ΕΛΙΑ/ ΜΙΕΤ, Αθήνα 2006.\nNelly’s. Η φωτογράφος μιας νέας αισθητικής, Τα Νέα, Σύγχρονοι Έλληνες αισθητικοί, Αθήνα 2009.\nΙστορία της Ελληνικής Φωτογραφίας 1839-1970, Πάπυρος, Αθήνα 2008. Νέα επαυξημένη και αναθεωρημένη έκδοση.\nΦωτογραφία και Προπαγάνδα Τόμος ‘Α - Μονάδες προπαγάνδας του Γερμανικού Στρατού στην Ελλάδα 1941-1944. Μίλητος 2012.\nΦωτογραφία και Προπαγάνδα Τόμος ‘Β - Μονάδες προπαγάνδας του Γερμανικού Στρατού στην Ελλάδα 1941-1944. Μίλητος 2012.\nΟι Ξανθιάνοι (Ξανθάκης-Ξανθάκος) 1650-2010, Αθήνα 2014.\nTRIVIALITIES * Ασημαντότητες, Αθήνα 2019.\nMamiya Gallery, Αθήνα Δεκ. 1975 - Ιαν. 1976.\n«Γυμνό» (ομαδική), Γκαλερί «F», Αθήνα, Νοέμ. 1983.\nΔιχρωμικές Φωτογραφίες (τεχνική διχρωμικού καλίου), Ελληνοαμερικανική Ένωση Δεκ. 1989.\nΔιχρωμικές Φωτογραφίες (τεχνική διχρωμικού καλίου) Κρουαζιερόπλοιο «Renaissance», «Γύρος των 7 θαλασσών», Ιούλιος 1990.\nΑίθουσα «Τέχνη» (τεχνική διχρωμικού καλίου), Θεσσαλονίκη, Φεβρ. 1991.\n«Οπτική Ενέργεια» (μαζί με την Ντόρα Μηναΐδη), περίπτερο Δ.Ε.Η., Διεθνής Έκθεση Θεσσαλονίκης, Σεπτ. 1996.\n«Οπτική Ενέργεια» (μαζί με την Ντόρα Μηναΐδη), Τεχνόπολις – Γκάζι, Αθήνα Δεκ. 1996.\n«Ρήσεις και Αντί-Ρήσεις», Ελληνοαμερικανική Ένωση, Αθήνα, Νοέμ. 1996.\n«Οπτική Ενέργεια» (μαζί με την Ντόρα Μηναΐδη), Τεχνόπολη (Γκάζι), Δήμος Αθηναίων, Μάρτιος 1997.\n«Merhaba Atina – here Istanbul» «Καλημέρα Αθήνα – χαίρε Ισταμπούλ» (ομαδική), Κωνσταντινούπολη, Ιούνιος 1999.\n«Merhaba Atina – here Istanbul» «Καλημέρα Αθήνα – χαίρε Ισταμπούλ» (ομαδική), Βρυξέλες 1999.\n«Λακωνίας Περιήγησις» (έγχρωμες φωτογραφίες και κυανοτυπίες), Πνευματικό Κέντρο Δήμου Σπάρτης, Σεπτ. 2002.\n«Λακωνίας Περιήγησις» (έγχρωμες φωτογραφίες και κυανοτυπίες), Πνευματικό Κέντρο Δήμου Αθηναίων, Αθήνα, Φεβρ. 2003.\n«Λακωνίας Περιήγησις» (έγχρωμες φωτογραφίες και κυανοτυπίες), Πνευματικό Κέντρο Δήμου Πειραιώς, Πειραιάς, Οκτ. 2004.\n1976 Τιμητικό δίπλωμα και μετάλλιο του Πατριάρχη Αλεξάνδρειας Νικόλαου για τη συμβολή του στην αποστολή για τη μικροφωτογράφιση και διαφύλαξη των κωδίκων και βιβλίων της Πατριαρχικής βιβλιοθήκης της Αλεξάνδρειας.\n1982 Έπαινος της Ακαδημίας Αθηνών για το βιβλίο του «Ιστορία της Ελληνικής Φωτογραφίας 1839-1960».\n1985 Μετάλλιο και δίπλωμα της Ελληνικής Φωτογραφικής Εταιρείας για τις προσπάθειες του στην προώθηση της φωτογραφικής εκπαίδευσης και για το βιβλίο του Ιστορία της Ελληνικής Φωτογραφίας 1839-1960.\n1989 Μετάλλιο και δίπλωμα “Anastas Jovanovic” από την Yugoslav Federation of Professional Photographers για το βιβλίο του Φίλιππος Μαργαρίτης. Ο πρώτος Έλληνας φωτογράφος, το πρώτο στο είδος του στα Βαλκάνια.\n1995 Τιμητικός τίτλος: The Honorary title "EsFIAP" by the Federation Internationale de l’Art Photographique, Belgium for Excellence FIAP “pour services rendus” , για την προσφορά του στην ιστορική έρευνα και τη φωτογραφική εκπαίδευση.\n2017 Τιμητικός τίτλος: E.S.H.P.S από την Ελληνική Φωτογραφική Εταιρεία για τις εξαιρετικές υπηρεσίες του προς τους σκοπούς της.


5 εύκολοι τρόποι για να μηδενίσετε την απόσταση! | Γόβα Στιλέτο\n5 εύκολοι τρόποι για να μηδενίσετε την απόσταση!\nΣάββατο 27 Απριλίου 2019, 07:30\nΜία σχέση εξ’ αποστάσεως είναι δύσκολη. Η οικογένεια σου, ακόμα και οι καλύτεροί σου φίλοι θα προσπαθήσουν να σε αποθαρρύνουν και να σε πείσουν ότι δεν υπάρχει λόγος να βάλεις όλη σου την ενέργεια σε κάτι που έχει λίγες πιθανότητες να πετύχει.\nΠαρακάτω θα βρείτε 5 εύκολους τρόπους που θα σας βοηθήσουν να νικήσετε τις πιθανότητες για να είναι σαν να μη πέρασε μια μέρα.\nΑποφύγετε την υπερβολική επικοινωνία\nΠράγμα όχι και πολύ εύκολο, δεδομένης της πρόσβασης στα κινητά και τους υπολογιστές το μεγαλύτερο μέρος του 24ώρου. Προσπάθησε η επικοινωνία να είναι δημιουργική και σε συγκεκριμένες ώρες.\nΔεν είναι ανάγκη να μιλάτε 4-5 ώρες την ημέρα για να κρατήσετε επαφή, για την ακρίβεια κάτι τέτοιο είναι ικανό να πάει την σχέση προς τα πίσω, και να εξαντληθείτε σύντομα. Ένα καλημέρα και ένα καληνύχτα είναι στα must και από εκεί και πέρα ορίστε τις ώρες που θα επικοινωνήσετε, θα ανταλλάξετε φωτογραφίες θα μοιραστείτε τις ενδιαφέρουσες στιγμές της χωριστής ζωής σας. Αυτό θα σας κρατήσει πιο κοντά.\nΔείτε το σαν μια ευκαιρία\nΌπως λέγανε οι παλιοί, «αν θέλετε να ζήσετε μαζί, ζήστε λίγο καιρό χώρια». Αντί να το δείτε σαν ένα ταξίδι που θα σας κρατήσει μακριά, δείτε το σαν ένα ταξίδι που όταν το ολοκληρώσετε θα είστε πιο κοντά από ποτέ.\nΑποφασίστε από κοινού τι κανόνες και χαρακτηριστικά θα διέπουν τη σχέση σας, ώστε να μην έχετε δυσάρεστες εκπλήξεις. Για παράδειγμα, είναι η σχέση σας αποκλειστική, και σε πιο βαθμό; Είναι καλύτερα να είστε ανοιχτοί και ξεκάθαροι.\nΤαχυδρομήστε ό,τι ταχυδρομείται\nΣτείλτε με το κανονικό ταχυδρομείο την αγαπημένη του/της εφημερίδα η περιοδικό, ένα προϊόν που δεν το βρίσκει εκεί που είναι και κάντε τον άλλον να νιώσει ότι τον σκέφτεστε.\nΚάντε συχνές επισκέψεις\nΌποτε είναι εφικτό επισκεφτείτε ο ένας τον άλλον. Αν είναι εύκολο κλείστε τα εισιτήρια σας πολύ νωρίτερα, έτσι θα ξέρετε από πριν τα όμορφα διαλείμματα που έχετε μπροστά σας. Μετά από όλη την αναμονή η χαρά που του να είστε και πάλι μαζί θα είναι μεγαλύτερη.\nΤα παραπάνω είναι απλές πρακτικές συμβουλές που θα σε βοηθήσουν να κάνεις ομορφότερη και ίσως πιο ρομαντική την εμπειρία της σχέσης εξ’ αποστάσεως.\nΜην ξεχνάς ωστόσο ότι το μυστικό της τελικής επιτυχίας βρίσκεται μέσα σου, και δεν είναι άλλο από την επιθυμία / δέσμευσή σου να κάνεις αυτή τη σχέση να πετύχει!\nΗ Ιωάννα Μπέλλα μιλάει για τον νέο της σύντροφο: «Είμαστε μαζί τρείς μήνες»


Έφηβος: Σε ποια ηλικία πρέπει να πάει μόνος/ η διακοπές; - BORO από την ΑΝΝΑ ΔΡΟΥΖΑ - boro.gr\nΑρχική / Ψυχολογία / Οικογένεια / Έφηβος: Σε ποια ηλικία πρέπει να πάει μόνος/ η διακοπές;\nΈφηβος: Σε ποια ηλικία πρέπει να πάει μόνος/ η διακοπές;\nΙούλιος 31, 2014 Οικογένεια\nΚαλησπερα η κορη μου ειναι 15 ετών και θέλει τον Αύγουστο να παει διακοπες με τους φιλους της. Θα ειναι μου ειπε και αγορια στην παρεα, είμαι αρνητική δε θελω να την αφησω να παει μονη της γιατι της έχω εμπιστοσύνη αλλα φοβάμαι πολλά γίνονται στα νησια.Εκείνη μου κραταει μούτρα, το είπε στον πατερα της και λεει αν σε αφησει η μανα σου πήγαινε. Πιστεύω ότι την επόμενη φορα θα τσακωθούμε και πάλι τι να κανω δε θελω να γινομαι κακια αλλά από την άλλη φοβόμαστε.Δεν είναι μικρη ακομα για να μείνει μόνη της;\nΗ ηλικία των 15, κακά τα ψέματα, είναι ευαίσθητη και απρόβλεπτη. Εάν δεν γνωρίζετε την παρέα, αν η κόρη σας έχει την τάση να επηρεάζεται από τους συνομήλικούς της (κάτι που βιώνει η συντριπτική πλειοψηφία των εφήβων), και στην περίπτωση που η ίδια και/ή η παρέα της δεν θα δεχτούν κανέναν ενήλικα εμπιστοσύνης να τους συνοδέψει (σε διακριτική απόσταση τουλάχιστον), τότε είναι υπεύθυνο από μέρους σας να της αρνηθείτε. Δεν πρόκειται να της δημιουργηθεί κανένα τραύμα από ένα μεμονωμένο γεγονός. Κάθε άλλο, τα παιδιά κατά βάθος εκτιμούν τα όρια και αντιλαμβάνονται πως ο γονιός τους δείχνει αρκετό ενδιαφέρον ώστε να μη θέλει να πάθουν κακό.\nΣτην περίπτωση που τελικά αρνηθείτε, καλό θα είναι να γίνει μια συζήτηση (όταν θα είναι ήρεμα τα πνεύματα) και να εξηγήσετε τους ακριβείς λόγους πίσω από την άρνησή σας στην κόρη σας. Και να μην το αποδεχτεί ή κατανοήσει εκείνη την στιγμή, παίζει μεγάλο ρόλο το να γίνει μία τέτοια επεξήγηση. Προτεινόμενο είναι να προσέξετε να μην κάνετε καμία υπόσχεση για μελλοντικά πλάνα σε εκείνη την φάση εκτός εάν θέσετε ρητούς όρους, που όντως θα την καταστήσουν έτοιμη για ένα τέτοιο βήμα.\nΤέλος, είναι απαραίτητο να κάνετε και μία συζήτηση με τον σύζυγό σας όταν θα είστε μόνοι για το πόσο σημαντικό είναι να παίρνετε αποφάσεις και την ευθύνη αυτών μαζί ώστε η κόρη σας να αντιλαμβάνεται την οικογένεια ως σύνολο και όχι χωρισμένη. Εκτός του ότι είναι άδικο για εσάς να λάβετε όλη την αρχική οργή ενός ενδεχόμενου «όχι», είναι επίσης λάθος να μεταφερθεί το μήνυμα πως ο ένας γονιός ενδιαφέρεται περισσότερο από τον άλλο.


Τα πιο εμπορικά τραγούδια της Eurovision - Umano.gr\nHome ΨΥΧΑΓΩΓΙΑ Τα πιο εμπορικά τραγούδια της Eurovision\nΤα πιο εμπορικά τραγούδια της Eurovision\nΠοια είναι τα πιο εμπορικά τραγούδια της Eurovision; Στην μακρόχρονη ιστορία της Eurovision οι περισσότεροι στην ερώτηση ποιο τραγούδι θεωρούν πιο πετυχημένο, συμφωνούν στην τελική τριάδα: Abba, Johnny Logan & Domenico Modungo. Αλήθεια είναι όμως;\nΟι πιο σημαντικοί Λατίνοι καλλιτέχνες όλων των εποχών\nΟι μεγαλύτερες επιτυχίες των Beatles στα τσαρτς\n20. Mocedades – Eres Τú\nΕρμηνεύτρια: Amaya Uranga\nΜουσική: Juan Carlos Calderón\nΣτίχοι: Juan Carlos Calderón\nΛίγα λόγια: To “Εres Τú” στον 18ο διαγωνισμό της Eurovision κερδίζει την δεύτερη θέση. Γνωρίζει όμως μεγάλη παγκόσμια επιτυχία. Είναι ένα από τα πέντε ισπανικά τραγούδια που έχουν βρεθεί στα αμερικάνικα charts(Los Bravos, Julio Inglesias, Enrique Inglesias, Los De Rio). Στο US Billboard Hot 100 βρίσκεται στην ένατη θέση, στον Καναδά στην έκτη θέση και στη Ν. Ζηλανδία στην τρίτη.\n19.Dana International – Viva la Diva\nΜουσική: Tzvika Pick\nΣτίχοι: Yoav Ginai\nΛίγα λόγια: Κερδίζει η Dana International (πεθαίνουμε για το international) τον 43ο διαγωνισμό και γίνεται χαμός! Γκρίνιες, παρατράγουδα, μουρμούρες & κακίες. Το “Viva la Diva” όμως αρέσει στο κοινό και κερδίζει τα ευρωπαϊκά singles charts καθώς βρίσκεται στο top 10 αρκετών χωρών (Ισπανία, Βέλγιο, Σουηδία, Φινλανδία, Ιρλανδία, Ολλανδία). Στο Ηνωμένο Βασίλειο βρίσκεται στην 11 θέση. Στο τηλεοπτικό εορταστικό πρόγραμμα που οργάνωσε η EBU για τα 50 χρόνια του διαγωνισμού “Congratulations: 50 Years of the Eurovision Song Contest” το 2005, το τραγούδι βρίσκεται στην 14η θέση.\n18.Sertab Erener – Everyway That I can\nΕρμηνεύτρια: Sertab Erener\nΜουσική: Demir Demirkan\nΣτίχοι: Demir Demirkan\nΛίγα λόγια: H Τουρκία κερδίζει τον 48ο διαγωνισμό με δύο βαθμούς διαφορά από το Βέλγιο. Το “Everyway that I can” γίνεται μεγάλη επιτυχία σε όλη την Ευρώπη. Εμφανίζεται πρώτο στα singles charts στην Ελλάδα, στην Τουρκία, στην Σουηδία και μέσα στα singles charts της Ισπανίας, της Ολλανδίας, του Βελγίου, της Ελβετίας. Το τραγούδι γίνεται πλατινένιο στην Ελλάδα και χρυσό στη Σουηδία.\nΣτο τηλεοπτικό εορταστικό πρόγραμμα που οργάνωσε η EBU για τα 50χρόνια του διαγωνισμού“Congratulations: 50 Years of the Eurovision Song Contest” το 2005, η Erener βρίσκεται στην 9η θέση. Η Erener με την σκηνική της παρουσία και το συντονισμένο χορευτικό της έγινε προάγγελος για πολλούς επόμενους νικητές στην Eurovision.\n17.Gina G – Ooh Aah…Just a Little Bit\nΕρμηνεύτρια : Gina G\nΜουσική: Simon Tauber & Steve Rodway\nΣτίχοι: Simon Tauber & Steve Rodway\nΛίγα λόγια: Στον 41o διαγωνισμό της Eurovision κερδίζει το “Nocturne” των Secret Garden που δεν είχε μεγάλη αποδοχή από το ευρωπαϊκό κοινό (τα καλά των επιτροπών) ενώ το τραγούδι Ooh Aah…Just a Little Bit βρίσκεται σε όλα τα Ευρωπαϊκά dance charts και όχι μόνο. Νο1 στο Ηνωμένο Βασίλειο & στο Ισραήλ, Νο2 στον Καναδά, Νο4 στο US Billboard Hot Dance Club, No5 στην Αυστραλία. Το 1997 τιμήθηκε με Grammy σαν καλύτερο χορευτικό τραγούδι.\n16.Željko Joksimović – Lane moje\nΧώρα: Σερβία Μαυροβούνιο\nΕρμηνευτής: Željko Joksimović\nΜουσική: Željko Joksimović\nΣτίχοι: Leontina Vukomanović\nΛίγα λόγια: Τερματίζει δεύτερο στον 49ο διαγωνισμό της Eurovision χάνοντας από τη Ruslana και το “Wild dances”. Μπορεί να μην κέρδισε τα Ευρωπαϊκά charts όσο η Ruslana , ψηφίστηκε όμως από όλους τους eurofans ως το καλύτερο τραγούδι στην ιστορία του διαγωνισμού. H Βρετανική εφημερίδα Guardian στη λίστα των δέκα καλύτερων τραγουδιών της Eurovision που επιβιώσαν μετά την ψηφοφορία το κατατάσσει στην όγδοη θέση (η συγκεκριμένη λίστα στην πρώτη θέση δίνει τον Domenico Modugno – Nel Blu Dipinto Di Blu(Volare).\n15.Måns Zelmerlöw – Heroes\nΕρμηνευτής: Måns Zelmerlöw\nΜουσική: Anton Hård af Segerstad, Joy Neil Mitro Deb & Linnea Deb\nΣτίχοι: Anton Hård af Segerstad, Joy Neil Mitro Deb & Linnea Deb\nΛίγα λόγια: Η πρωτοπόρα παρουσίαση του τραγουδιού με τα οπτικά εφέ έφερε την πρώτη θέση για τη Σουηδία στον 60ο διαγωνισμό της Eurovision. Είναι το τρίτο τραγούδι στην ιστορία του διαγωνισμού που κερδίζει την υψηλότερη βαθμολογία μολονότι δεν κερδίζει το tele voting. Γνωρίζει όμως τεράστια επιτυχία σχεδόν σε όλη την Ευρώπη και βρίσκεται στην δεκάδα των top 10 singles charts πολλών χωρών (Αυστρία, Βέλγιο, Ελλάδα, Ισλανδία, Σουηδία, Ελβετία, Γερμανία, Λουξεμβούργο, Ισπανία, Νορβηγία, Πολωνία, Φινλανδία, Δανία, Σκωτία). Στη Ρωσία βρίσκεται στην τρίτη θέση και στην Αυστραλία στην 19η.\n14.Alexander Rybak – Fairytale\nΕρμηνευτής: Alexander Rybak\nΜουσική: Alexander Rybak & Kim Bergseth\nΣτίχοι: Alexander Rybak & Kim Bergseth\nΛίγα λόγια: Το “Fairytale” κερδίζει τον 54ο διαγωνισμό και για τον Alexander Rybak η μαγεία του παραμυθιού ξεκινά. To τραγούδι γίνεται νούμερο ένα στα singles charts σε πολλές χώρες της Ευρώπης (Βέλγιο, Δανία, Φινλανδία, Ισλανδία, Νορβηγία, Σουηδία, Ουκρανία) και σε άλλα βρίσκεται μέσα στη δεκάδα (Ιρλανδία, Ολλανδία, Ελβετία, Γερμανία, Αυστρία, Αγγλία). Στο European Hot 100 Singles βρίσκεται στην τρίτη θέση.\n13. Salvador Sobral – Amar pelos dois\nΕρμηνευτής: Salvador Sobral\nΜουσική: Luísa Sobral\nΣτίχοι: Luísa Sobral\nΛίγα λόγια: Toν 62o διαγωνισμό κερδίζει το “Amor pelos dois” και σχεδόν όλοι μιλάμε για την ερμηνεία του νεαρού τραγουδιστή Salvador Sobral που χωρίς πολλά «εφέ», βγήκε απλά στη σκηνή και τραγούδησε. Το τραγούδι πήγε πολύ καλά στα singles charts της Ευρώπης, επιβεβαιώνοντας πως οι καλές ερμηνείες δεν έχουν χαθεί από το διαγωνισμό. Στην Φινλανδία, στην Ισλανδία, στην Ισπανία & στην Πορτογαλία ήταν στην πρώτη θέση. Στην τρίτη θέση στη Νορβηγία, στο Λουξεμβούργο και στη Σουηδία. Μέσα στη δεκάδα σε Δανία, Γαλλία, Ελλάδα, Βέλγιο, Ελβετία & Ουγγαρία. Στο US World Digital Songs το συναντάμε στην έβδομη θέση.\n12.Έλενα Παπαρίζου – My Number One\nΕρμηνεύτρια: Έλενα Παπαρίζου\nΜουσική: Μανώλης Ψαλτάκης / Χρήστος Δάντης\nΛίγα λόγια: Στον 50ο διαγωνισμό της Eurovision κερδίζει η Έλενα Παπαρίζου & το “My Number One”. Θα εκπλαγείτε όμως πόσο καλά πήγε το συγκεκριμένο τραγούδι και στον υπόλοιπο κόσμο. Η Ευρώπη χορεύει σε ρυθμούς “My Number One”, είναι πρώτο στην Ελλάδα και στην Σουηδία, τέταρτο στη Ρουμανία, ένατο στην Ουγγαρία. Βρίσκεται μέσα στα είκοσι πρώτα στα singles charts του Βελγίου, της Ελβετίας, της Ολλανδίας και όλων των Σκανδιναβικών χωρών. No17 στα Eurochart Hot 100 Singles αλλά και όγδοο στο US Dance club songs & 25ο στο US Billboard Hot Dance Singles Sales.\nTο τραγούδι Number One με την Έλενα Παπαρίζου βρίσκεται στη λίστα με τα πιο εμπορικά τραγούδια της Eurovision.\nΣτο τηλεοπτικό εορταστικό πρόγραμμα που οργάνωσε η EBU “Congratulations: 50 Years of the Eurovision Song Contest” το 2005, η Έλενα Παπαρίζου & το “My number One” ήταν στην τέταρτη θέση ενώ ακολουθούσαν οι: Johnny Logan, Domenico Modugno & οι Abba .\n11.Katrina & The Waves – Love Shine A Light\nΕρμηνεύτρια: Katrina Leskanich\nΜουσική: Kimberley Rew\nΣτίχοι: Kimberley Rew\nΛίγα λόγια: Οι Katrina & The Waves κερδίζουν τον 42ο διαγωνισμό της Eurovision. Το “Love Shine a Light” ήταν η δεύτερη μεγάλη επιτυχία του συγκροτήματος μετά το “ I am walking on sunshine”. Σχεδόν όλη η Ευρώπη υποδέχτηκε θερμά το “Love Shine a Light” ωστόσο δεν κατάφερε να φέρει την πρωτιά στα charts. Η τραγουδίστρια Katrina Leskanich τη βραδιά της νίκης της, είπε πως ήταν μεγάλο όνειρο που συμμετείχε στον διαγωνισμό και πως το τραγούδι κέρδισε για το μήνυμα αγάπης που έστελνε σε όλο τον κόσμο. Το 2009 όμως απογοητευμένη προφανώς που το τραγούδι «ξεχάστηκε» χαρακτήρισε την Eurovision ένα αστείο και πως ο κόσμος που ενδιαφέρεται για αυτήν είναι ο ίδιος κόσμος που ενδιαφέρεται και για τα καλλιστεία.\n10.Lordi – Hard Rock Hallelujah\nΜουσική: Leena Maria Peisa, Jussi Antero Sydänmaa, Niko Hurme, Sampsa Astala, Tomi Petteri Putaansuu\nΣτίχοι: Leena Maria Peisa, Jussi Antero Sydänmaa, Niko Hurme, Sampsa Astala, Tomi Petteri Putaansuu\nΛίγα λόγια: Ποιο άλλο τραγούδι πέρα από το “Hard Rock Hallelujah” θα μπορούσε να κερδίσει στην Αθήνα στον 51ο διαγωνισμό της Eurovision; O κόσμος ψήφισε και έβγαλε μία τεράστια επιτυχία που βρέθηκε στα singles charts σχεδόν όλης της Ευρώπης (Αυστρία, Βέλγιο, Ελλάδα, Φινλανδία, Γερμανία, Ολλανδία, Νορβηγία, Σουηδία, Ελβετία, Τουρκία, Ηνωμένο Βασίλειο) αλλά και στο European Hot 100 Singles βρέθηκε στην 4η θέση.\n9.Loreen – Euphoria\nΜουσική: Thomas Gustafsson & Peter Boström\nΣτίχοι: Thomas Gustafsson & Peter Boström\nΛίγα λόγια: Στoν 57ο διαγωνισμό κερδίζει την πρώτη θέση το Euphoria με την Loreen. Η Ευρώπη αγκαλιάζει ζεστά το τραγούδι και το συναντάμε πρώτο στα singles charts σχεδόν σε δεκαοχτώ χώρες και στις υπόλοιπες είναι μέσα στην δεκάδα. Στην Αυστραλία το τραγούδι βρίσκεται στην τέταρτη θέση. Το single έκανε χιλιάδες πωλήσεις.\n8.Lena – Satellite\nΜουσική: Julie Frost & John Gordon\nΣτίχοι: Julie Frost & John Gordon\nΛίγα λόγια: H Lena κέρδισε τον 55ο διαγωνισμό και το τραγούδι “Satellite” κέρδισε με τη σειρά του κοινό και κριτικούς. Στη Γερμανία ήταν νούμερο ένα για πέντε εβδομάδες στα singles charts και έγινε πλατινένιο μέσα σε δύο εβδομάδες. Πρώτο στα singles charts ήταν και σε εφτά χώρες (Δανία, Φινλανδία, Νορβηγία, Ισλανδία, Σουηδία, Λουξεμβούργο & Ελβετία). Δεύτερο στην Αυστρία & στην Ολλανδία αλλά και στο top 10 σχεδόν όλης της Ευρώπης. Έμεινε δέκα εβδομάδες στο Billboard’s European Hot 100 Singles chart στο Νο1 και είναι το μοναδικό τραγούδι της Eurovision μέχρι σήμερα που πέτυχε κάτι τέτοιο.\n7.Dschinghis Khan- Genghis Khan\nΧώρα: Δυτική Γερμανία\nΕρμηνευτής: Dschinghis Khan\nΜουσική: Ralph Siegel & Bernd Meinunger\nΣτίχοι: Ralph Siegel & Bernd Meinunger\nΛίγα λόγια: Αγαπημένο, λατρεμένο disco τραγούδι που γνωρίσαμε στον 24ο διαγωνισμό και κέρδισε την τέταρτη θέση για τη Δυτική Γερμανία. Γνώρισε τεράστια επιτυχία σε Ευρώπη, Αμερική & Ιαπωνία. Διασκευάστηκε από διάφορους καλλιτέχνες σε πολλές χώρες και βρίσκεται στις περισσότερες λίστες με τα καλύτερα τραγούδια της Eurovision.\n6.France Gall – Poupée De Cire, Poupée De Son\nΕρμηνεύτρια: France Gall\nΜουσική: Serge Gainsbourg\nΣτίχοι: Serge Gainsbourg\nΛίγα λόγια: Η Γαλλίδα τραγουδίστρια France Gall εκπροσωπεί το Λουξεμβούργο στον 10ο διαγωνισμό της Eurovision το 1965 στη Νάπολη και κερδίζει την πρώτη θέση. Ήταν το πρώτο τραγούδι στη Eurovision, μέχρι τότε, που κέρδιζε και δεν ήταν μπαλάντα. To “Poupée De Cire, Poupée De Son” μόνο στη Γαλλία, τους πρώτους τέσσερις μήνες έκανε πάνω από 500.000 πωλήσεις. Βρέθηκε σχεδόν σε όλα τα single charts της Ευρώπης αλλά και της Ιαπωνίας.\n5.Βίκυ Λέανδρος – L’ Amour est bleu\nΕρμηνεύτρια: Βίκυ Λέανδρος\nΛίγα λόγια: Ο 12ος διαγωνισμός πραγματοποιήθηκε στην Βιέννη. Εκείνη η χρόνια ήταν λίγο περιπετειώδης και το αποτέλεσμα της ψηφοφορίας κατακρίθηκε από πολλούς, καθώς η παρουσιάστρια ανακοίνωσε ως νικήτρια χώρα την Αγγλία με το “Puppet on the String”, χωρίς να έχει ψηφίσει και η τελευταία χώρα, η Ιρλανδία. Το “L’ amour est bleu” έγινε μεγάλη επιτυχία το 1967. Ο Brian Blackburn προσάρμοσε αγγλικούς στίχους στο τραγούδι κάνοντας το “My love is blue” και έγινε μία από τις μεγαλύτερες επιτυχίες όλων των εποχών.\n4.Brotherhood of man – Save your Kisses for me\nΕρμηνευτές: Brotherhood of Man\nΜουσική: Tony Hiller, Lee Sheriden & Martin Lee\nΣτίχοι: Tony Hiller, Lee Sheriden & Martin Lee\nΛίγα λόγια: Το Ηνωμένο Βασίλειο κερδίζει την πρώτη θέση στον 21o διαγωνισμό της Eurovision. To “Save your Kisses for me” γνωρίζει τεράστια επιτυχία στην Ευρώπη φτάνοντας στην πρώτη θέση των singles charts στην Αγγλία, στην Γαλλία, στο Βέλγιο, στην Ιρλανδία, στην Ολλανδία, στη Νορβηγία και βρίσκεται στη δεκάδα στα υπόλοιπα ευρωπαϊκά charts. Στην Αυστραλία φτάνει στην τρίτη θέση, στην Νότια Αφρική στην τέταρτη, στις Ηνωμένες Πολιτείες την 27η και στη Νέα Ζηλανδία την ένατη. Θεωρείται ένα από τα πιο εμπορικά τραγούδια της Eurovision με τις μεγαλύτερες πωλήσεις στο Ηνωμένο Βασίλειο.\n3.Johnny Logan – Hold Me Now\nΕρμηνεύτης: Johnny Logan\nΜουσική: Johnny Logan\nΣτίχοι: Johnny Logan\nΛίγα λόγια: Το “Hold me now” κερδίζει τον 32ο διαγωνισμό και η Eurovision μπορεί, για μία ακόμα φορά, να περηφανευτεί για ένα καταπληκτικό τραγούδι που γνώρισε τεράστια επιτυχία. Στην Ευρώπη βρίσκεται σχεδόν σε όλα τα singles charts, πρώτο στην Ιρλανδία & στο Βέλγιο, δεύτερο στη Νορβηγία, στη Σουηδία και στην Αγγλία, τρίτο στην Ολλανδία, τέταρτο στη Δανία, έκτο στην Ελβετία. Μέχρι σήμερα είναι στις περισσότερες λίστες ανά τον κόσμο μέσα στην τριάδα των καλύτερων τραγουδιών που πέρασαν από τη Eurovision.\n2.Abba – Waterloo\nΜουσική: Benny Andersson & Björn Ulvaeus\nΣτίχοι: Stig Anderson\nΛίγα λόγια: Η νίκη του “Waterloo” των Αbba στον 19ο διαγωνισμό της Eurovision άνοιξε το δρόμο για μία τεράστια καριέρα του συγκροτήματος με επιτυχίες που διαδέχονταν η μία την άλλη. Το συγκεκριμένο τραγούδι έγινε Νο1 επιτυχία στα singles charts της Ευρώπης (Αγγλία, Βέλγιο, Δανία, Φινλανδία, Δυτική Γερμανία, Ιρλανδία, Νορβηγία, Ελβετία) αλλά και στη Ν. Αφρική, ενώ έφτασε Νο3 σε Αυστρία, Γαλλία, Ελβετία, Ισπανία & Σουηδία.\nΓια πρώτη φορά τραγούδι της Eurovision εμφανίζεται στα top10 charts του Καναδά, της Αυστραλίας, της Ν. Ζηλανδίας και στις Ηνωμένες Πολιτείες. Έκανε εκατομμύρια πωλήσεις και στο τηλεοπτικό εορταστικό πρόγραμμα που οργάνωσε η EBU “Congratulations: 50 Years of the Eurovision Song Contest” το 2005, κέρδισε την πρώτη θέση σαν το καλύτερο τραγούδι του θεσμού. Και όχι άδικα, καθώς φιγουράρει σε όλες τις λίστες ανά τον κόσμο σαν πρώτο ή δεύτερο.\n1.Domenico Modugno – Nel Blu Dipinto Di Blu(Volare)\nΕρμηνευτής: Domenico Modugno\nΜουσική: Domenico Modugno\nΣτίχοι: Francesco Migliacci & Domenico Modugno\nΛίγα λόγια: Στον 3ο διαγωνισμό της Eurovision το “Volare” κερδίζει την τρίτη θέση ανάμεσα σε δέκα τραγούδια. Από εκεί και έπειτα, ξεκινάει μία κορυφαία επιτυχία για το τραγούδι, θα τολμούσαμε να πούμε μέχρι και σήμερα. Ξεπέρασε τις 22.000.000 πωλήσεις ανά τον κόσμο (μαζί με τις διασκευές). Έμεινε στην πρώτη θέση του Billboard για πέντε μήνες και ψηφίστηκε από το Billboard ως το καλύτερο τραγούδι της χρονιάς.\nΜέχρι σήμερα το Volare θεωρείται από τα πιο εμπορικά τραγούδια της Eurovision.\nΟ Modugno βραβεύτηκε με δύο Grammy, καλύτερος δίσκος και καλύτερο τραγούδι της χρονιάς. Αξίζει να σημειώσουμε πως το “Volare” ήταν η πρώτη επιτυχία που δεν ήταν Αγγλική, Αμερικανική ή Καναδική η οποία είχε τέτοια απήχηση στο χώρο της μουσικής, μέχρι και το 1994 με το “Sign” από τους Ace of Base. H μεγαλύτερη επιτυχία όμως του συγκεκριμένου τραγουδιού είναι πως όλοι, λίγο πολύ, το γνωρίζουμε και το σιγοτραγουδάμε.\nΚεντρική φωτογραφία: fotospielwiese a href=httpwww.flickr.comphotos30319241@N0517466419753IMG_1630a via a href=httpphotopin.comphotopina a href=httpscreativecommons.orglicensesby-nc-nd2.0(license), Πηγές:Billboard,ebu.ch/projects/tv/eurovision-song-contest.html, eurovision.tv/about/organisers/ebu/, eurosong-contest.wikia.com/wiki/Congratulations:_50_Years_of_the_Eurovision_Song_Contest, The Guardian, The Independent, ogaegreece.com,wikipedia, eurovisiontimes


Με την ιδανική δόση νεωτερικότητας και δύναμης, ο Hugh Laurie κυνηγάει τα όνειρά του μέχρις εσχάτων, χωρίς ταμπού και προκαταλήψεις. Ο Hugh, χάρη στην παρρησία και το χιούμορ του, συστατικά στοιχεία της προσωπικότητάς του, είναι ένας από τους πιο αυθεντικούς ηθοποιούς, γοητευτικός και συμπαθής στα μάτια εκατομμυρίων γυναικών και ανδρών. Ολοκληρώνοντας τις σπουδές του στο Τμήμα Ανθρωπολογίας του Πανεπιστημίου του Cambridge, ο Hugh ξεκίνησε την καριέρα του ως ηθοποιός το 1982 με πολυάριθμους ρόλους σε ταινίες και τηλεοπτικές σειρές, συμπεριλαμβανομένων των Fry and Laurie, Blackadder και 101 Dalmatians. Επίσης, δάνεισε τη φωνή του σε πολλές ταινίες όπως τα Valiant Pigeon Fight, Monsters Against Aliens και Hop with Russell Brand.\nΟ Hugh Laurie είναι ηθοποιός, συνθέτης και μουσικός. Έγινε διάσημος στη Βρετανία και τις ΗΠΑ αρχικά παίζοντας τον πρωταγωνιστικό ρόλο του Δρ. Gregory House στη σειρά Dr House, με φυσική, σχεδόν ανησυχητική άνεση. Ο Δρ House είναι ένα μισάνθρωπος αντιήρωας που λύνει τα ιατρικά προβλήματα, σαν να ήταν παζλ. Ο ρόλος αυτός του χάρισε δύο Χρυσές Σφαίρες, δύο Screen Actors Guild Awards, δύο Television Critics Association Awards και το People's Choice Awards το 2009. Η σειρά εκμεταλλεύτηκε τις ικανότητες του Hugh ως συνθέτη και μουσικού και παρουσίασε σκηνές όπου τραγουδούσε ή εκτελούσε δικά του τραγούδια. Στην πραγματικότητα, ο Hugh Laurie είναι μέρος του Band From TV, μιας φιλανθρωπικής μουσικής ομάδας που δωρίζει όλα τα κέρδη της σε διάφορους συλλόγους. Let Them Talk ήταν το όνομα του πρώτου του blues άλμπουμ που κυκλοφόρησε τον Μάιο του 2011 στο Ηνωμένο Βασίλειο. Καταξιωμένος συγγραφέας, ο Hugh επιδεικνύει και τις συγγραφικές του ικανότητες με την κυκλοφορία του πρώτου μυθιστορήματός του "The Gun Seller". Το βιβλίο έχει μεταφραστεί σε 30 διαφορετικές γλώσσες.\nΣτην αρχή νόμιζα ότι ήταν λάθος, μετά όμως κατάλαβα ότι η L'Oréal δεν ψάχνει μοντέλα αλλά πραγματικούς ανθρώπους με ισχυρή προσωπικότητα, που το αξίζουν... και που λένε ξεκάθαρα ότι, τελικά, το να χρησιμοποιεί ένας άνδρας προϊόντα ομορφιάς είναι απόλυτα αρρενωπό.